Stranka pravde i pomirenja i mještani naselja Šutenovac pokrenuli su inicijativu za izgradnju osnovne škole u mjesecu martu 2018. godine i uputili Vam pisani zahtjev da obezbjedite lokaciju kako bi se izgradila škola koja je preko potrebna mještanima naselja, a za koju je Ministarstvo prosvjete obezbjedilo sredstva zalaganjem Stranke pravde i pomirenja. Ovih dana se govori o uvođenju jednosmjenskog rada za osnovne škole u Srbiji dok građani Novog Pazara zbog nesposobnosti Vaše vlasti to mogu samo da sanjaju.\nPodsjećamo Vas gradonačelniče da u naselju Šutenovac ima preko 750 djece koja pohađaju tri osnovne škole koje su udaljene za đake ovog naselja i po nekoliko kilometara, a prilikom dolaska do škole prelaze preko magistralnog puta i time svakodnevno rizikuju svoje živote. Pored toga, škole koje pohađaju su prenatrpane od kojih OŠ „Vuk Karadžić“ radi u tri smjene i ima 1900 učenika, a projektovana je za 900djece. Naselje Šutenovac je jedno od najvećih naselja u gradu koje se svakodnevno širi i obuhvaća više ulica i to: Trnavsku, Miladina Radulovića, Šutenovačku, Vojkovačku, Mursku, Tutinsku, Rožajsku, Kumanovsku, Prijepoljsku i Zlatiborsku.\nVi ste zajedno sa Vašim koalicionim partnerima na vlasti dvije decenije u Novom Pazaru i nikada niste vodili računa za potrebe građana a ovaj problem datira odavno. Za izgradnju škole je potrebno da gradska vlast obezbjedi lokaciju i izradi projekat i izda potrebne dozvole te prateću dokumentaciju kako bi se mogao realizirati projekat. Kako u naselju postoje parcele koje se nalaze na potezu između Donjeg i Gornjeg Šutenovca, u samoj sredini naselja, moguće je riješiti ovo pitanje. Odmah nakon te naše inicijative predstavnici grada Novog Pazara su dali izjave da ste riješili pitanje lokacije i da je izrađen projekat za izgradnju škole te ste vodili medijsku hajku protiv Stranke pravde i pomirenja i njenih predstavnika. Od tada je prošlo 10 mjeseci i građani čekaju da se riješi pitanje lokacije i projekta kako bi se otpočelo sa izgradnjom preko potrebne škole. Do danas građani nisu imali mogućnosti uvida u taj projekat, pa tražim od Vas da javno kažete građanima Novog Pazara gdje je lokacija i pokažete projekat koji je urađen za osnovnu školu u naselju Šutenovac.\ndatum objavljivanja: 27. Decembra 2018. @ 15:57


CARLSBERG ĆE PROIZVODITI ZRENJANINSKO PIVO – izaberite budući ukus piva i dizajn etikete | ZR KLIK\nZrenjanin- Zrenjaninsko pivo, deo tradicije i jedan od dugogodišnjih simbola grada, vraća se među stanovnike Zrenjanina, ali ovoga puta sa novim ukusom i dizajnom.\nPovodom oživljavanja projekta jednog od najprepoznatljivijih simbola Zrenjanina, Zrenjaninskog piva, danas je u Baroknoj sali Gradske kuće održana konferencija za novinare na kojoj su govorili gradonačelnik Zrenjanina Čedomir Janjić i generalni direktor kompanije Carlsberg Srbija Vladimir Vava.\nSaradnja grada Zrenjanina i kompanije Carlsberg Srbija pored vraćanja Zrenjanincima njihovog omiljenog piva za cilj ima i obnavljanje pivarske tradicije grada, tako što će dva dinara od svake prodate flaše novog piva biti izdvojena za izgradnju kraft pivare u Zrenjaninu. Kako bi novo pivo bilo potpuno u skladu sa ukusom onih kojima je prvenstveno namenjeno. Svi zainteresovani imaće priliku da glasaju za najbolji od tri ponuđena piva i najlepši od tri dizajna etikete, a etiketai recept sa najviše glasova građana Zrenjanina postaviće novi zaštitni znak Zrenjaninskog piva.\n– Nema, verujem, ni jednog Zrenjaninca koji, na pomen našeg nekadašnjeg piva i pivare Lazara Dunđerskog, neće poželeti da bar deo te i takve tradicije bude prisutan u našem gradu danas. Naše napore i inicijative da se tako nešto ostvari, prepoznali su u kompaniji Carlsberg i evo nas na zajedničkom projektu, koji danas predstavljamo i koji će siguran sam, zaživeti na obostrano zadovoljstvo- rekao je gradonačelnik Zrenjanina Čedomir Janjić.\nDegustacija Zrenjaninskog piva u centru Zrenjanina.\n-U saradnji sa predstavnicima Grada Zrenjanina, realizovaćemo projekat koji će u budućnosti imati širi društveni značaj, jer će Carlsberg Srbija od svake prodate boce izdvajati dva dinara za podršku lokalnoj zajednici. Prikupljena sredstva biće uložena u izgradnju kraft pivare koja će se nalaziti na mestu nekadašnje pivare. Nadamo se da ćemo podstaći razvoj lokalnog turizma i ugostiteljstva – istakao je generalni direktor kompanije Carlsberg Srbija Vladimir Vava.\nU centru Zrenjanina od danas, 1. februara započinje sedmodnevno testiranje na kojem će svi stanovnici Zrenjanina imati priliku da izaberu novi ukus i dizajn etikete svog omiljenog brenda. U ponudi će biti tri različita ukusa piva i tri dizajna etikete budućeg Zrenjaninskog piva. Degustacija budućeg Zrenjaninskog piva biće do četvrtka, 7. februara.\n– 1. februara od 13 do 20 časova,\n– 2. i 3. februara od 12 do 20 časova\n– 4 do 7. februara od 15 do 20 časova\nPravo učestovanja u testiranju imaju samo osobe starije od 18 godina


Ukrajina je pobednik jubilarnog 10. po redu izdanja Dečje pesme Evrovizije koja je večeras održana u glavnom gradu Holandije, Amsterdamu. Pobednički...\nVeliko finale Dečje pesme Evrovizije održava se večeras od 20.15 u Amsterdamu. Dvanaest mladih talenata predstaviće svoje zemlje na sceni HMH arene...\nU prethodnih pet članaka naše rubrike potrudili smo se da vam približimo ovogodišnje takmičenje u Amsterdamu, da vas upoznamo sa zemljom i gradom i...\nU petoj epizodi rubrike “U susret Dečjoj Evroviziji” na redu su dečaci i devojčice iz Albanije, Jermenije i Ukrajine. Albanija prvi put...\nTreća epizoda naše rubrike “U susret Dečjoj Evroviziji” posvećena je prvim predstavnicima ovogodišnjeg jubilarnog 10. po redu Dečjeg...\nProbijte led i uđite u zimsku bajku. Dobrodošli u bajku koju će ove godine, 1. decembra, za decu Evrope organizovati Holandija u njenom glavnom gradu...\nUprkos tome što srpskog predstavnika na predstojećoj Dečjoj pesmi Evrovizije ni ove godine neće biti, uredništvo vašeg portala ESC Serbia će se u...\nScenografija predstojećeg dečjeg takmičenja za najbolju evropsku pesmu predstavljena je danas javnosti. Izgled scene je u skladu sa sloganom...\nDanas se u Amsterdamu, u televizijskoj kući AVRO koja organizuje ove godine Dečju pesmu Evrovizije, obavio žreb za redosled nastupanja. Belorusija će...\n“Naša poruka svoj deci, njihovim porodicama, fanovima i publici je – probijmo led u Amsterdamu, a uz malu pomoć majke prirode, Amsterdam...


Samohrana majka 5 dece godinama teško živela: Sreća se osmehnula, Jelena dobila posao - Telegraf.rs\n22/10/21 | 17:09 ≫ 17:23\nDeca Jelene Dimić iz Surčina dobiće i stipendije kako bi imala normalno detinjstvo\nSamohrana majka petoro dece iz Surčina Jelena Dimić godinama se mučila i snalazila kako bi othranila svoje mališane, s obzirom na to da je dugo bila nezaposlena. Ipak, sreća se osmehnula, a šestočlana porodica Dimić ubuduće će živeti znatno bezbrižnije.\nNaime, Jelena je uspela da dobije posao kao gerontodomaćica, a nju i njenu decu posetio je početkom ovog meseca zamenik gradonačelnika Goran Vesić u njihovom domu u surčinskom naselju Progar.\nDanas je Vesić ugostio porodicu samohrane majke Jelene Dimić i tom prilikom izneo lepe vesti.\n- Kada sam posetio Jelenin dom, ona nije tražila nikakvu pomoć, ali je želela da joj pomognemo da se zaposli kako bi mogla da izdržava svoju decu. Grad Beograd je pokrenuo uslugu gerontodomaćica u opštini Surčin i Jelena će od sledeće nedelje biti angažovana na tom poslu. N taj način ona će konačno moći da zarađuje novac kako bi odgajala svoju decu - rekao je Vesić.\nKako je naveo, pet naših kompanija, koje će to početi da sprovode u delo od sledećeg meseca, daće stipendije za svako od Jelenine dece.\n- To će biti dodatna pomoć Jeleni da svojoj deci može da obezbedi normalno detinjstvo. Ipak, mi vidimo da je u pitanju srećna porodica i ovo će biti samo dodatna pomoć - rekao je Vesić.\nOsnivanje Fondacije za decu i omladinu Beograda\nOn je istakao da je slučaj Jelene Dimić, kao i drugih porodica koje se nalaze u sličnoj situaciji u našem gradu, razlog zbog kojeg je pokrenuto osnivanje Fondacije za decu i omladinu Beograda.\n- Zadatak ove fondacije je da pomogne porodicama koje ne prepoznaje naš sistem socijalne zaštite. To su porodice koje ne spadaju u socijalno ugrožene, ali im je pomoć potrebna. Uglavnom su to porodice gde imamo samohrane roditelje, najčešće majke. Njima želimo da pomognemo kako bi deca imala sve što im je potrebno, školski pribor, odeću, kvalitetnu ishranu... Tu smo i da pomognemo u prekvalifikaciji roditelja, kako bi lakše došli do posla. Time želimo da obezbedimo srećno detinjstvo svakom detetu Beograda - naveo je on.\nNa narednoj sednici Skupštine grada, koja je na programu u ponedeljak, 25. oktobra, zvanično osnovati Fondaciju za decu i omladinu Beograda.\n- Fondacija će pomagati porodicama poput Jelenine, obezbeđujući donacije od kompanija, ali i pojedinačne od Beograđanki i Beograđana. Na taj način će roditelji ili staratelji dece dobijati sredstva kojima će moći da obezbede deci normalno odrastanje - dodao je Vesić.\nJelena se zahvalila na svoj pomoći koju je dobila i istakla da počinje da radi sledeće sedmice.\nDečak (14) povređen na Novom Beogradu: Na pešačkom prelazu na njega naletelo vozilo\n22. oktobar 2021 | 17:51\nStvarno su joj nasli super posao,trebali su svoju decu da zaposle\nDa je neke pameti pa da ne mora da radi a da joj ide staz kao majka!\nNazalost samo preko politike i stranackom karticom do posla


Share&Envision događaj ponovo okupio predstavnike kompanija u Srbiji - BIZ\nShare&Envision događaj ponovo okupio predstavnike kompanija u Srbiji\nBeogradska otvorena škola je od 16-17. novembra u Kaštelu Ečka organizovala Share&Envision događaj na temu Sharpening Leadership Skills. Ovaj događaj okupio je predstavnike višeg i top menadžmenta, iz različitih kompanija poput: Confluence Property Management, Zlatiborac, BNI Serbia, Vojvođanska banka, Japan Tobacco International i druge.\nDogađaj je otvorila Evica Kuč, menadžerka biznis komunikacija Beogradske otvorene škole i najavila govornike ovog događaja: Branko Greganović, predsednik Izvršnog odbora NLB banke, Peca Popović, rok novinar, kritičar i publicista, Stanka Pejanović, CEO Gorenja i Robert Čoban, vlasnik izdavačke kuće Color Press Grupe. Ona je istakla da je kao i tokom prethodnog ciklusa, Share&Envision događaj okupio odabrane visoko pozicionirane menadžere, odnosno lidere koji su bili spremni da svoja iskustva podele sa drugima i da iz iskustava drugih izvlače algoritme za sadašnje i buduće trendove u liderstvu.\nPrvi dan S&E događaja otvorio je Branko Greganović, predsednik Izvršnog odbora NLB banke, učesnicima je otkrio nam je zašto je razumevanje kulture organizacije u kojoj radimo ključan preduslov uspešnog upravljanja svojim timom i efikasnog upravljanja svojom pozicijom u organizaciji. Uzimajući u obzir činjenicu da rezultat organizacije zavisi od njenog kolektivnog kapaciteta i identiteta, Branko nam je otkrio sa kolikom verovatnoćom odnosno posvećenošću moraju delovati svi pojedinci u timu za ostvarenje 0,6% ili 95 % rezultata.\nNezamenljivi Peca Popović, podelio je sa učesnicima nikad do kraja ispričanu priču o liderima koji su stvarali i menjali muzičku industriju 20. veka. Ko je profesionalni vojnik, a ko mašin-bravar, i na koji način su oni, ali i mnogi drugi obeležili i domaću i svetsku šou-biz scenu i ostavili neizbrisiv pečat stvaranju i oblikovanju muzičke scene. Društvo nam je i ovoga puta pravila pijanistkinja izuzetnog vokala Iva Ikon, koja je, sada već tradicionalno, svojim neverovatnim muzičkim talentom, učinila da učesnici uz vino uživaju u prijatnoj atmosferi.\n“Menadžeri su kao dirigenti. Koliko aplauza na kraju dobiju toliko i vrede” rekla je Stanka Pejanović, koja je svoju sesiju o upravljanju timovima otvorila drugog dana S&E događaja. Sa učesnicima je kroz kroz 4 lične priče koje opisuju njeno profesionalno iskustvo, razgovarala o timovima i liderstvu i izazovima sa kojma se nosi u lično i profesionalnom razvoju.\nRobert Čoban, vlasnik izdavačke kuće Color Press Group, jedan je od retkih koji su uspeli da prevaziđu prepreke u godinama (opasnog) i uzbudljivog življenja, a koji je svoje ogromno iskustvo o usponima i padovima nesebično podelio sa učesnicima ovog događaja. Na poslednjoj zatvorenoj sesiji Share je dare, učesnici su podelili svoja lična iskustva o izazovima i dilemama sa kojima su se susretali u svojoj profesionalnoj karijeri i na šta su najviše u dosadašnjoj karijeri najviše ponosni.\nGeneralna direktorka Beogradske otvorene škole, Vesna Đukić, podelila je sertifikate učesnicima, čime je ovaj Share&Envision događaj zatvoren.


Svetska banka: Populacija u istočnoj Evropi i bivšem SSSR-u stari\nU danas objavljenom izveštaju, Svetska banka predviđa da će do 2025, mnoge istočnoevropske zemlje i bivše sovjetske republike imati znatno manje i starije stanovništvo. Koleginica Ivana Kuhar izveštava da Svetska banka upozorava da će trend starenja stanovništva imati teške ekonomske posledeice, ako se hitno ne preduzmu određene reforme.\nSvetska banka procenjuje da će se za manje od dve decenije stanovništvo istočne Evrope i bivšeg Sovjetskog Saveza smanjiti za gotovo 24 miliona. Predviđa se da samo Rusija izgubi 17 miliona ljudi, odnosno 12 odsto stanovništva iz 2000. Podaci su još alarmantniji za Ukrajinu, koja će do 2025. verovatno izgubiti 24 odsto svojih stanovnika.\nSmanjivanje i starenje stanovništva predstavlja opasnost za ekonomski uspeh regiona, kaže Pradip Mitra, glavni ekonomista Svetske banke za Evropu i centralnu Aziju.\n«Moramo da povećamo godine za penziju i za muškarce i za žene ... i takođe treba da potražimo alternativne načine zdravstvene nege, da bismo obezbedili duže staranje o starijima», kaže Mitra ističući da istočna Evropa i bivše sovjetske republike imaju neuobičajeno niske godine za penzionisanje. On dodaje da su povećanje produktivnosti i inovacije bitni za izbegavanje budućeg niskog ekonomskog rasta u regionu.


CHINA INTERNATIONAL IMPORT EXPO-CIIE, ŠANGAJ, NR KINA\nPrivredna komora Srbije i Razvojna agencija Srbije, u skladu sa Pravilnikom o organizaciji nastupa domaćih privrednika na međunarodnim sajmovima broj: 110-00- 1/2016-01 od 25.11.2016. godine i Pravilnikom o izmenama Pravilnika o organizaciji nastupa domaćih privrednika na međunarodnim sajmovima broj: 110-00-1/2016-01 od 27.02.2017. godine, donetim od strane Upravnog odbora Razvojne agencije Srbije, zajednički objavljuju\nNA 25. MEĐUNARODNOM SAJMU PRIVREDE U TIRANI ALBANIJA\nPrivredna komora Srbije i Razvojna agencija Srbije u cilju podrške i promocije izvoza, organizuju nastup srpskih privrednika u okviru nacionalnog štanda Srbije na predstojećem 25. Međunarodnom sajmu privrede u Tirani, koji se održava u periodu od 21. do 24. novembra 2018. godine u Albaniji.\nTroškove zakupa prostora i izgradnje štanda snose organizatori, dok izlagači snose troškove participacije za učešće izlagača u troškovima nastupa na sajmu u okviru nacionalnog štanda u iznosu od 1.090,00 evra u dinarskoj protivvrednosti po srednjem kursu Narodne banke Srbije na dan izdavanja profakture. U cenu participacije uključen je i transport i špedicija eksponata, kao i korišćenje prevodilaca (albansko-srpski) tokom trajanja sajma.\nIzlagači samostalno snose troškove puta i smeštaja.\nPopunjena, potpisana, overena i skenirana prijava kao i skenirano Uverenje Poreske uprave Ministarstva finansija o izmirenju dospelih poreza i doprinosa primaće se do petka 19. oktobar do 16:30 časova, a šalju se elektronskom poštom na e-mail: region@pks.rs.\nOriginal Uverenje Poreske uprave Ministarstva finansija o izmirenju dospelih poreza i doprinosa, zajedno sa popunjenom, potpisanom i overenom prijavom neophodno je poslati poštom na adresu: Privredna komora Srbije, ul. Resavska 13-15, 11000 Beograd, sa naznakom: Centar za regionalnu saradnju i Komorski investicioni forum (za Marka Mandića).\nU slučaju da se na javni poziv prijavi manje od 15 privrednih subjekata organizatori zadržavaju pravo da bez ikakvih posledica otkažu nastup. U okviru nacionalnog štanda može da izlaže najviše 35 izlagača. U slučaju prijavljivanja većeg broja učesnika prednost u rangiranju će zavisiti od:\npostojanja novog dizajnerskog rešenja, novog proizvoda, proizvodnog procesa i sl\nZa dodatne informacije kontakt osobe su Aleksandar Radovanović, rukovodilac Centra za regionalnu saradnju i KIF (066/875-1248; aleksandar.radovanovic@pks.rs) i Marko Mandić, samostalni savetnik u Centru za regionalnu saradnju i KIF (066/875-1259; marko.mandic@pks.rs).


Terasa Lux - Zastakljivanja terasa - Garancija\nGarancija sistema zastakljivanja terasa\n"TERASA LUX" D.O.O. garantuje da je instalacija sistema zastakljivanja terasa u potpunosti završena prema potpisanom ugovoru i dobrobiti zgrade.Garancija pokriva neispravnost instalacije sistema, neispravnost materijala i komponenti kao i eventualna oštećenja nastala tokom same instalacije.\nGarancija postaje važeća nakon potpisivanja ugovora, neposredno pre otpočinjanja instalacionih radova. U slučaju odsustva kupca tokom završetka instalacionih radova, isti ima pravo ulaganja žalbe u roku od 7 dana od dana instalacije nakon čega garantni rok počinje da teče.\nGarantni period instalacionih radova je dve (2) godine od dana završetka instalacionih radova.Garantni period materijala i komponenti sistema zastakljivanja terasa je pet (5) godina od istog datuma.\nGarancija ne obuhvata: - Pojave loma stakla usled nepravilnosti korišćenja - Doterivanja, popravke i rezervne delove potrebne za saniranje štete nastale usled neuobičajenog habanja, aljkave upotrebe sistema ili nepoštovanje uputstva korišćenja. - Šteta izazvana usled slezanja zgrade, nepredvidivim događajima ili prirodnim katastrofama. - Izmene, popravke i ugradnje dodatne opreme bez prethodne saglasnosti prodavca. - Oštećenja nastala tokom izvođenja dodatnih radova - neovlašćenim izmenama i popravkama postojećeg sistema kao i dodavanjem novih oprema bez saglasnosti prodavca. - Oštećenja na površini staklenih panela.


subota, 06 januar 2018 13:47\nDobrovoljno vatrogasno društvo Sombor odlučilo je da obraduje mališane objekta na Apatinskom putu i uruči im paketiće povodom praznika. Ovaj događaj je za decu bio posebno interesantan jer je Deda Mraz stigao u crvenom vatrogasnom kamionu.\nnedelja, 17 decembar 2017 18:29\nKorisnici Dnevnog boravka za omladinu i odrasle, prisustvovali su kreativnoj radionici 08. 12. 2017. godine. Radionica je bila na temu preduzetništva, koju je realizovao jedan od članova tima za Profesionalnu orijentaciju učenika. Cilj je bio razvoj preduzetnišva kod korisnika putem izrade novogodišnjih ukrasa od šišarki, „Irvasa“, koji će se prodavati na prodajnoj izložbi na Novogodišnjem bazaru u Izvršnom veću u Novom Sadu, koji će se održati 15. 12. 2017. Radionica je protekla radno, veselo i šaljivo, praćena božićnim i novogodišnjim pesmama, a učesnici su bili zadovoljni i ponosni na svoje radove što se može videti na priloženim fotografijama. Na radionici je učestvovalo sedmoro korisnika, a realizator je bila Ivana Radmilović.\npetak, 15 decembar 2017 07:57\nŠkola za osnovno i srednje obrazovanje sa domom " Vuk Karadžić" petu godinu za redom organizuje "Turnir za osmeh". Turnir se organizuje povodom obeležavanja 3.decembra Dana osoba sa invaliditetom i na njemu učestvuju predstavnici Učeničkih parlamenata srednjih škola iz Somboru.\nčetvrtak, 14 decembar 2017 13:23\nU organizaciji Tima za školski sport učenici 5-1 i 6-1 razreda odmerili su svoje snage u boćanju na obližnjem terenu. Učenici su sa svojim razrednim strarešinama po lepom jesenjem danu prošetali do obližnjeg terena, tom prilikom upoznali su se sa pravilima igre i podeljeni u grupe odigrali su par puta. U odličnom raspoloženju sa puno smeha i zabave rezultat je bio u drugom planu. Oduševljeni zakazali su novo druženje na proleće.


Isplata subvencija kao prošle godine? – Nadlanu.com\nObjavljeno 3. juna 2011. / 09:45:40\nBEOGRAD, 3. juna 2011. (Beta) – Ministar poljoprivrede Dušan Petrović predložiće danas vladi da se poljoprivrednicima isplaćuju subvencije kao i prošle godine u iznosu od 14.000 dinara po hektaru za parcele do 100 hekatara, potvrdjeno je u petak ujutru agenciji Beta u Vladi Srbije.\nOdluka je dogovorena noćas na sastanku kome su prisustvovali predsednik Srbije Boris Tadić, premijer Mirko Cvetković, resorni ministri i predsednici stranaka vladajuće koalicije.\nPrvobitni predlog Vlade Srbije bio je da se subvencije daju na parcele do 10 hektara, što je izazvalo nezadovoljstvo i proteste poljoprivrednika. Nakon pregovora u Vladi Srbije, jedan broj poljoprivrednika je pristao na novi predlog da se subvenicje daju na parcele do 30 hekatara, dok veći broj njih, uglavnom iz Vojvodine, nije bio zadovoljan i oni su nastavili blokadu puteva.\nĐoković danas protiv Federera\nPreokret Dalasa u poslednjoj četvrtini


Još jedna uspešna godina KUD-a „Đido“ biće zaokružena nastupom na sceni Gradskog pozorišta Bečej - Portal Moj Bečej - Bečejske opštine iz ugla građana!\nJoš jedna uspešna godina KUD-a „Đido“ biće zaokružena nastupom na sceni Gradskog pozorišta Bečej\nOd naredne godine se mnogo očekuje\nIza Kulturno – umetničkog društva „Đido“ iz Bečeja je još jedna u nizu uspešnih godina koju će svečano ispratiti tradicionalnim Novogodišnjim koncertom 29. decembra u Gradskom pozorištu Bečej.\nI dok igračke grupe u korepeticiji orkestra pod novim rukovodstvom vredno vežbaju za nastup pred domaćom publikom poslednje subote 2018. godine, već se prave planovi za narednu godinu od koje se mnogo očekuje.\nNajpre zbog toga što se je u pitanju predjubilarna godina, kada će bečejski folkloraši okupljeni oko „Đida“ obeležiti 40 godina od osnivanja, a tome treba da prethodi i održavanje još jednog Folk festa u avgustu koji godinama okuplja brojne ansamle iz svih krajeva sveta.\nŠta je ono što su „đidovci“ svih starosnih grupa pripremali tokom čitave godine, koje su to pesme, igre i nošnje odabrali, bečejska publika će moći da vidi u programu koji počinje u 19.30 sati.


(VIDEO)Kim novom snažnom eksplozijom nuklearke izazvao paniku u svetu! Potres se osetio i u Srbiji posle 11 minuta! | Vestinet.rs\nPočetna AKTUELNO\t(VIDEO)Kim novom snažnom eksplozijom nuklearke izazvao paniku u svetu! Potres se osetio i u Srbiji posle 11 minuta!\nSeverna Koreja je potvrdila da je izvela petu i dosad najveću probu nuklearne bombe.\nDržavna televizija Severne Koreje saopštila je da je ova zemlja sada u stanju da „postavlja nuklearne bojeve glave na balističke rakete“.\nTelevizija Severne Koreje saopštila je i da nije bilo curenja radioaktivnog materijala, kao ni štete po prirodnu okolinu.\nSevernokorejska TV: Test najrazvijenije nuklearne bojeve glave\nDržavna televizija Severne Koreje testiranje nuklearne bombe opisala je kao „najsnažniju eksploziju koju je izazvao Pjongjang.\n„Naša partija čestita našim nuklearnim naučnicima na uspešnom testiranju nuklearne bojeve glave“, prenela je državna televizija, prenosi AFP. Televizija ističe da je sada Severna Koreja u stanju da postavlja nuklearne bojeve glave na balističke rakete.\n„Gardijan“: Ovaj test menja pravila igre\nLondonski „Gardijan“ u analizi jutrošnjeg testa navodi da sve veći broj testova sugeriše da Severna Koreja može da postavi nuklearne bojeve glave na krstareće rakete i da tako ugrozi druge zemlje, zbog čega se ovim testom „menjaju pravila igre“.\nJapanski premijer Šinzo Abe rekao je da se severnokorejski nuklearni testovi ne mogu tolerisati. Japansko ministarstvo spoljnih poslova uložilo je formalnu protestnu notu Pjongjangu, a vojska je poslala dva aviona da izmere radijaciju, prenosi Reuters.\nDžefri Luis iz kalifornijskog Instituta za međunarodna studije Midleberi rekao je da seizmički podaci sugerišu eksploziju od 20 do 30 kilotona, što bi bila snažnija bomba od one bačene na Hirošimu na kraju Drugog svetskog rata.\n– To je najsnažniji test Severne Koreje dosad, 20-30 kt, najmanje. Ovo nije srećan dan. Važno je da im je ovo već peti test, pa sada imaju dosta iskustva s nuklearnim testovima. Oni više nisu zaostala zemlja – rekao je Luis.\nJužna Koreja: Sazvana sednica veća za nacionalnu bezbednost\nJužnokorejski zvaničnik rekao je da se veruje da je reč o nuklearnom testu i dodao da je sazvana sednica južnokorejskog Veća nacionalne bezbednosti, objavila je agencija Jonhap.\nKasnije je južnokorejska predsednica Park Geun-hje izjavila da je Pjongjang zaista izveo nuklearni test, ali da još nije sigurno da li je bio uspešan. Južnokorejski mediji navode da bi povod najnovijem testu mogla biti godišnjica osnivanja Severne Koreje, koja se obeležava u petak.\nSeizmička aktivnost zabeležena je u petak na području na kojem je Severna Koreja ranije testirala nuklearno oružje, pa se veruje da je Pjongjang izvršio svoj peti nuklearni test.\nnuklearna bombaSeverna Korejavesti


UN pozdravio humanitarnu akciju u Siriji - Sputnjik Srbija\n14:30 29.07.2016 Preuzmite kraći link\nSpecijalni izaslanik generalnog sekretara UN Stafan de Mistura izjavio je na konferenciji za medije da UN pozdravlja svaku inicijativu za pomoć civilima u zonama sukoba u Siriji.\n„Kao UN i kao humanitarni igrači, pozdravljamo svaku inicijativu za pomoć civilima, a posebno u zonama sukoba u Siriji. U principu i u praksi pozdravljamo stvaranje humanitarnih koridora i neophodnih uslova koji će omogućiti da se zaštite civili“, izjavio je specijalni izaslanik generalnog sekretara UN.\nUN je pažljivo proučila podatke o humanitarnoj operaciji Rusije u sirijskom Alepu i smatra da je neophodno uvođenje 48-časovne humanitarne pauze.\nDe Mistura je, takođe, izjavio da UN predlaže Rusiji da ostavi koridore bezbednosti, koje su stvoreni po njenoj inicijativi, za UN i humanitarne organizacije koje rade na čitavoj teritoriji Sirije, a koje znaju šta treba da rade i imaju iskustvo u tome.\n„Siguran sam da će naši timovi u zemlji, koji su toliko puta pokazali hrabrost, superiornost i inventivnost, zajedno sa partnerima moći da sprovedu slične operacije koje se sprovode u drugim mestima u Siriji, u Alepu, koristeći ove koridore“, dodao je De Mistura.\nCivili bi trebalo da dobrovoljno napuste Alep, a onima koji žele da ostanu važno je da se osigura bezbednost, dodao je De Mistura.\nU četvrtak je ruski ministar odbrane Sergej Šojgu rekao da su ruska i sirijska vlada započele veliku operaciju humanitarne pomoći u Alepu, gde su uspostavile tri koridora za civile i jedan za vojnike koji žele da se predaju i dodao da je Moskva ponudila međunarodnim organizacijama koje deluju u Siriji da se pridruže ovoj operaciji.\nViši komitet za pregovore (VKP) opozicije Sirije osudio je stvaranje humanitarnih koridora u Alepu i oderagovao na situaciju koja još nije razjašnjena, izjavio je De Mistura.\n„Mislim da svi, uključujući i VKP, treba da dobiju priliku da analiziraju humanitarne napore koje mogu da proizađu iz bilo kog poboljšanja ruskog predloga. Drugim rečima, mislim da su oni reagovali na sliku koja još uvek nije u potpunosti jasna. Hajde da vidimo kakve će komentare imati ruska strana na predlog UN ili humanitarne zajednice o poboljšanju njihove ideje“, istakao je on.\nRanije je VKP osudio inicijativu Rusije o stvaranju humanitarnih koridora u Alepu. Prema rečima predstavnika opozicije, ova ideja usmerena je na nasilno premeštanje stanovnika Alepa u druga mesta, što predstavlja ratni zločin. S tim u vezi VKP je uputio pismo generalnom sekretaru UN.\nhumanitarna akcija, Stafan de Mistura


Vila 4 season Sarti je odlično pozicionirana, novijeg je datuma izgradnje, nalazi se u starom delu Sartija, u neposrednoj blizini centra mesta, i udaljena je oko 150m od plaže. Vila 4 season Sarti raspolaže sa moderno opremljenim, dvokrevetnim, trokrevetnim i četvorokrevetnim studijima, koji se nalaze na prvom spratu.\nVila 4 SEASON Sarti je odlično pozicionirana, novijeg je datuma izgradnje, nalazi se u starom delu Sartija, u neposrednoj blizini centra mesta, i udaljena je oko 150m od plaže.\nOpis: Vila 4 SEASON Sarti raspolaže sa moderno opremljenim, dvokrevetnim, trokrevetnim i četvorokrevetnim studijima, koji se nalaze na prvom spratu. Svaka smeštajna jedinica ima kompletno opremljenu kuhinju, kupatilo/wc, terasu, TV, WiFi internet i klima uređaj (uz doplatu na licu mesta, od 5€ dnevno). U četvorokrevetnim studijima pomoćni ležaj je krevet na sprat.\nVaš utisak za: VILA 4 SEASON - Sarti / Sitonija


Pojedini naučnici tvrde da postoji veza krvne grupe i korone, evo šta kaže srpski transfuziolog - Naši u svetu\nPojedini naučnici tvrde da postoji veza krvne grupe i korone, evo šta kaže srpski transfuziolog\nObjavljeno 11/07/20 u 10:00\nNajnovije istraživanje u Kini pokazuje vezu krvne grupe i infekcije kovid-19 virusom, a dr Milica Jovičić, transfuziolog, kaže da je teorija veoma zanimljiva, ali da treba sačekati još dokaza pre konačnog zaključka.\nOd početka pandemije kovida-19 naučnici pokušavaju da shvate zašto ovaj virus neke ljude ozbiljno ugrožava, a neke jedva da okrzne. Zato su, između ostalog, počeli da analiziraju genetiku krvnih grupa. Tako je u Kini nedavno sprovedeno istraživanje koje pokazuje da su osobe sa krvnom grupom A najpodložnije infekciji virusa korona, dok su oni sa nultom krvnom grupom najotporniji.\nKakva je zaista uloga krvne gupe u zaštiti od kovid-19 infekcije, pitali smo dr Milicu Jovičić, transfuziologa iz Instituta za transfuziju krvi Srbije, piše zena.blic.rs.\n– Interesovanje za povezanost krvnih grupa i oboljevanja od različitih bolesti postoji decenijama unazad, otkad se pokazalo da postoji različita učestalost krvnih grupa u različitim populacijama. Pandemija kovida-19 je u proteklom periodu uticala na gotovo sve segmente naših života i izazvala ogromno interesovanje. Saznanja o novom korona virusu su, međutim, suviše kratka da bismo imali konkretne dokaze za tvrdnju da neka krvna grupa češće ili ređe oboleva – objašnjava doktorka Jovičić.\nKrvne grupe A i O su najčešće u svetskoj populaciji, a AB je najređe zastuplјena, pa se ovakvi zaklјuči u ovom trenutku ne mogu sa sigurnošću donositi.\n– U narednom periodu se svakako očekuje ogroman broj različitih istraživanja o novom korona virusu koji će biti predmet debata u naučnoj i stručnoj javnosti. Među njima će sigurno biti i radova na temu povezanosti krvnih grupa, sklonosti ka oboljevanju i težine bolesti, ali se moraju razmotriti i brojni drugi parametari kao što su udružena oboljenja, lična i porodična anamneza, imunološki faktori.\nMnogo je teorija o krvnim grupama\nNajviše do sada dokazanih povezanosti krvnih grupa i oboljenja više je od naučnog nego praktičnog značaja.\n– Postoje brojni primeri zaštite protiv zaraznih bolesti i ekspresije antigena krvnih grupa posebno kada se radi o otpornosti na helikobakter pilori, malariju i neke druge bolesti. Postoje i druge zanimljive teorije o krvnim grupama, poput one u Japanu, gde se veruje da krvna grupa određuje karakter neke osobe.\nKada govorimo o krvnim grupama najčešće se misli na dva najpoznatija i najznačajnija sistema – ABO i Rh krvnogrupni sistem.\n– Međutim, spisak sistema krvnih grupa i pojedinačnih antigena u ovim sistemima je mnogo obimniji. Internacionalno udruženje za transfuziju krvi (ISBT) do sada je definisalo 38 sistema krvnih grupa sa više od 600 različitih antigena od koji su mnogi od velikog kliničkog značaja prilikom izbora krvi za transfuziju.\nU Srbiji je najčešća krvna grupa A pozitivna, zatim O pozitivna, a najređa je AB negativna krvna grupa.\n– Ali postoje i retke krvne grupe ili retke kombinacije antigena, što može predstavljati problem za pronalaženje adekvatne jedinice krvi kod primene transfuzije. Zbog toga je veoma važno postojanje Registra tipiziranih davalaca i Registra davalaca retkih krvnih grupa. Davanje krvi je privilegija zdravih ljudi, koji se dobro osećaju, koji nemaju hronična oboljenja i dovoljno je da odvojite pola sata svog vremena, date krv i spasite nekome život.\nUslovi za ulazak u Italiju: Od obrasca do karantina, evo u kakvoj su obavezi građani Srbije\n“Molio bih ljude da shvate u kakvom se položaju nalazi naš zdravstveni sistem”\nImunolog iz Srbije o jačanju imuniteta, antitelima, i zašto i mladi ljudi mogu imati…\n“Od svih prokletih mesta, sada smo u Srbiji”! Ko je kontroverzni profesor…\nApel Crnogoraca da se srpskim turistima omogući ulazak uz Elisa testove!\nSrbin iz Kaira priča o propasti kolevke ljudske civilizacije u Egiptu (FOTO)\n07/08/20 u 11:30 0\nEgipat, kolevka čovečnastva na rubu propasti!\n07/08/20 u 08:30 0\nSahrana srpske književnice biće sutra.\n06/08/20 u 19:02 0\nTuristima iz Srbije treba da se omogući ulazak u Crnu Goru, zahtev je turističke agencije iz Budve.\n06/08/20 u 16:00 0\nNacionalno koordinaciono telo (NKT) za zarazne bolesti donelo je odluku da državljani još šest zemalja mogu bez…\n05/08/20 u 17:30 0\nPolicajci su brutalno izvukli čoveka kroz prozor i uhapsili ga! Snimak je izazvao bes javnosti, koja misli da je…\nNovak uputio poruku podrške narodu Libana nakon stravične eksplozije u Bejrutu…\n05/08/20 u 14:30 0\nNajbolji teniser sveta javno je poslao poruku podrške narodu Libana nakon eksplozije u Bejrutu. Novak Đoković se…


Dejan Anastasijević, urednik Bi-Bi-Sija (BBC) na srpskom, preminuo je u sredu posle duge i teške bolesti. Rođen je u Beogradu 1962. godine.\nIzveštavao je sa ratišta u Hrvatskoj i Bosni i Hercegovini i na Kosovu, pa se samim tim "kvalifikovao" da ga bivši ministar informisanja Aleksandar Vučić u "vladi narodnog jedinstva" prozove u Skupštini Srbije, uz opasku da se "takvi neće tolerisati".\nU aprilu 1999. Dejan je bio prisiljen da pobegne u Beč sa porodicom, jer su mu pretili i život mu je bio u opasnosti.\nU Beograd se vratio u avgustu 2002, na vreme da pokriva odlazak Sloodana Miloševića u Tribunal za ratne zločine u Hagu.\nNekoliko godina posle pokušaja atentata, 2010. godine, za Blic je izjavio da je, nakon njegovih tekstove o ratnim zločinima i činjenice da je bio svedok pred Tribunalom u Hagu, sumnjao da su iza napada na njega stajali Vojsilav Šešelj i Jovica Stanišić.


Napadi PKK usmrtili dva turska vojnika\nJedan vojnik je poginuo u požaru koji su izazvali "separatistički teroristi" dok je njegova jedinica napuštala bazu na severu Iraka, a drugi vojnik preminuo je u sirijskoj provinciji Idlib od zadobijenih povreda, piše AP.\nUkupno četiri vojnika su poginula tokom vikenda.\nTurska je u aprilu pokrenula kopnenu i vazdušnu kampanju u severnom Iraku i uspostavila je nekoliko baza u regionu.\nTurska, kao i Sjedinjene Američke Države i Evropska unija, smatra Radničku partijuKurdistana (PKK) terorističkom organizacijom.\nViše desetina hiljada ljudi ubijeno je od početka oružane kampanje PKK protiv Turske 1984. godine.\nPOJAVIO SE NOVI JEZIVI SNIMAK: Avganistanac bukvalno visi sa američkog aviona koji leti\nTurska vesti poginuli vojnici PKK Sirija vesti Irak vesti


FOTO - U sukobu migranata u Bihaću jedna osoba smrtno stradala! - USKinfo.ba\nFOTO – U sukobu migranata u Bihaću jedna osoba smrtno stradala!\nU gradskoj aleji u Bihaću, u blizini stadiona NK Jedinstvo i TC Belamionix večeras je došlo do sukoba grupe migranata u kojem je jedna osoba smrtno stradala potvrđeno je iz MUP-a USK.\nDesio se sukob više migranata u kojem je korišteno vatreno oružje. Jedna osoba je podlegla povredama na licu mjesta dok je još jedan migrant zadobio teške tjelesne povrede i on se nalazi u Kantonalnoj bolnici u Bihaću, rekao je za USKinfo.ba portparol Uprave policije MUP-a USK Adnan Beganović.\nSektor policije za krvne delikte vrši uviđaj, radi se na prikupljanju informacija kako bi se došlo do počinioca, dodao je Beganović.\nPovezane teme:FeaturedMigrantska kriza\nUhapšeni migranti koji se sumnjiče za ubistvo u Bihaću\nDrama u centru Bihaća: U obračunu migranata jedan ubijen iz vatrenog oružja\n16.04.2022. at 11:38\nOva situacija sa migranti ma je katastrofa ono treba odma čim Ji vidiš u gradu da se pokupe i sa njima na lipu jer u gradu nisu pod nadzorom i rade krivična djela ako je migrant onda se zna gdje migranata treba da bude u centrima za migrante


Obama traži od Burme da oslobodi političke zatvorenike\nAmerički predsednik Barak Obama zatražio je od premijera Burme da oslobodi opozicionu liderku Aung San Su Ći.\nObama je tu poruku uputio u Singapuru, na samitu lidera zemalja Jugoistočne Azije (ASEAN), među kojima je bio i premijer Burme, general Tein Sein. Ovo je prvi put od 1966. godine da su se američki predsednik i burmanski lider našli u istoj prostoriji. Obama i Sein se nisu rukovali, niti razgovarali jedan s drugim.\nOvo je takođe prvi put da američki predsednik učestvuje na samitu ASEAN-a.\nU zajedničkom saopštenju ASEAN-a ne pominje se Aung San Su Ći, ali je predstavnik za štampu Bele kuće, Robert Gibs rekao da je predsednik u svoje ime pozvao vojnu huntu da oslobodi sve političke zatvorenike i prekine sa ugnjetavanjem manjina.\nAung San Su Ći, dobitnica Nobelove nagrade za mir je od poslednjih 20 godina, 14 provela u pritvoru.\nObamina administracija je odlučila da otvori dijalog sa burmanskim vlastima uz uslov da oni promene politiku. Sankcije, koje su Sjedinjene Države uvele burmanskim vlastima zbog kršenja ljudskih prava, još su na snazi.\nObama se pre odlaska za Šangaj, posle samita ASEAN-a, koju čine Burma, Bruneji, Kambodža, Indonezija, Laos, Malezija, Filipini, Singapur, Tajland i Vijetnam, sastao i sa indonežanskim predsednikom Susilom Bambang Judhojonom.


PREDSEDNIKU OPŠTINE ODŽACI\n(PREDSEDNIKU OPŠTINSKOG VEĆA)\nU ime Ekološkog pokreta Odžaka obaveštavamo Vas da Ekološki pokret Odžaka u znak protesta neće primiti 50.000, 00 dinara koje ste mu dodelili svojim potpisom na Rešenju o dodeli sredstava za sufinansiranje projekata udruženja građana koje je donelo Opštinsko veće opštine Odžaci dana 25.7.2014. godine.\nRazlozi za odbijanje primanja pomenute svote su sledeći:\n1.Ekološki pokret Odžaka je udruženje građana koje postoji skoro punih deset godina i ne može se složiti da nevladine organizacije koje su formirane pre mesec-dva dana dobiju daleko više novca od Ekološkog pokreta Odžaka. Navodimo primere: „ Ekolozi Bačkog Brestovca“ koji su zvanično registrovani 4.7.2014. - dvadeset jedan dan pre sednice Opštinskog veća ( dobili 120.000,00), Udruženje samohranih roditelja „Duga“ Odžaci ( registrovano 11.4. 2014. – 80.000,00) i IPIRL „Zemljak“ iz Odžaka koje je registrovano 27.11.2013. ( 150.000,00), a koje, inače, vodi gospodin Mirko Važić .\nPostavljamo pitanje na osnovu kojih kriterijuma se dodeljuju pare: na osnovu želja ili u obzir treba uzeti rezultate rada u proteklom periodu ?\nSvojevremeno je Udruženje „HURRY UP“ dobilo 2.500.000,00 dinara ( ondašnjih oko 30.000 evra) Potrošili su pare i nikada se više nisu nigde pojavili. Da li opet treba da se novooformljenim nevladinim organizacijama dodeljuju višestruko veća sredstva nego organizacijama koje godinama rade , koje su se dokazale i za koje praktično zna cela Srbija. Postavljamo pitanje koliko građana opštine Odžaci zna za Ekologe Bačkog Brestovca, Ekološki pokret „Eko život“, IPIRL „Zemljak“ ili „Duga“ Odžaci ?\n2.U okviru ekoloških udruženja Ekološki pokret „Eko život“ redovno dobija na opštinskim konkursima nekoliko puta veći novac od Ekološkog pokreta Odžaka.\nPostavljamo pitanje: na osnovu kojih kriterijuma „Eko život“ redovno dobija tolko para? Da li je „Eko život“ dao bilo koje saopštenje za javnost iz koga bi moglo da se sazna o njegovim aktivnostima ili je to tajna organizacija?\nDa li Opština Odžaci treba godinama da finansira gospodinu Lončaru zakup katamarana sa kojim on plovi i pravi privatni biznis po okolnim opštinama?\n3. Ekološki pokret Odžaka godinama traži da se udruženja građana razvrstaju po tome da li pripadaju sportskim ili nevladinim udruženjima , jer ako su sportska udruženja treba da se finansiraju preko Sportskog saveza i Zakona o sportu, dok bi se nevladina udruženja finansirala po ovom konkursu i Zakonu o udruženjima.\nOva primedba se odnosi na udruženja golubara (redni brojevi u Rešenju: 23-29 ) i lovačka udruženja (30-33 i 61 ) , Kinološko društvo „Odžaci“ ( postoje u spisku udruženja građana na sajtu opštine Odžaci, ali se nisu javljali na ovaj konkurs).\n4.Kontrolom preko online forme Agencije za privredne registre nismo mogli da nađemo podatke\no Udruženju sport za sve „Bodimind“ iz Odžaka i Udruženje „MR Luna“ iz Bogojeva. O njima nismo mogli da pronađemo podatke ni u Regisru udruženje ni u Registru sportskih klubova, pa mislimo da bi pri objavljivanju rezultata konkursa obavezno trebalo objaviti i matični broj udruženja, da bi se znalo da li se radi o registrovanim udruženjima ili neformalnim grupama – što, u krajnjoj liniji, može da dovede do finansiranja privatnih lica.\n5.Ekološki pokret Odžaka smatra da grupu vatrogasnih udruženja treba izdvojiti u posebnu grupu i u budžetu za njih odvojiti poseban novac jer se radi o udruženjima koja egzistiraju i po stotinu godina i udruženjima koja imaju opštedruštveni značaj.\n6.Ekološki pokret Odžaka godinama traži da se se donese Pravilnik o finansiranju nevladinih organizacija. To smo tražili i od Miloša Pejčića i od Gorana Đakovića , kome smo dostavili dokumentaciju iz Bača – gde je ova problematika kompletno rešena, a konkurs se raspisuje pravovremeno, u februaru, a ne u nevreme – posle protoka od pola godine , i dok se sve reši i realizuje prođe dve trećine godine, što nije u redu.\n7.Po rešenju Ekološki pokret Odžaka je dobio 50.000,00 dinara a naša Mesna podružnica Deronje 30.000,00 dinara. „Centrala“ Ekološkog pokreta Odžaka „pokriva“ osam podružnica ( u osam od devet naseljenih mesta ) , tako da podružnice proporcionalno dobijaju mnogo više od „centrale“ a sve se „knjiži“ na teret Ekološkog pokreta Odžaka. Ekološki pokret Odžaka je ranije predlagao da se reši i problem udruženja građana složenog tipa kao što je Ekološki pokret Odžaka, odnosno da svaka mesna podružnica može samostalno da konkuriše. U suprotnom, Ekološki pokret Odžaka će biti primoran da savetuje svoje mesne podružnice da se osamostale, pa će onda na konkursu teoretski moći da se pojavi osam nezavisnih ekoloških organizacija. Isti problem važi i za Udruženje penzionera.\n8.Ekološki pokret Odžaka iz principijelnih razloga nije hteo da se obraća predsedniku opštine za dodelu sredstava iz tekuće budžetske rezerve, već je čekao raspisivanje konkursa jer smatramo da je to jedini transparentan i ispravan način finansiranja – što je i regulisano zakonom. Svaka dodela sredstava mimo konkursa je deljenje budžetskih para „ispod žita“, pa tražimo da se uz rezultate konkursa objavi ko je i koliko dobio budžetskih sredstava do ovog konkursa. Može se desiti da su mnogi već dobili pare ličnim zahtevom a sada i preko konkursa, tako da mi, blago rečeno, ispadamo naivni.\n9.U svim civiliziovanim zemljama postoji rok za žalbu pri donošenju ovakvih rešenja. Iz objavljenog rezultata se vidi da ne postoji mogućnost žalbe – što je nedopustivo.\n10.U Rešenju je navedeno da će se novac prebaciti na namenski podračun. Mi smo obavešteni da namenski podračun treba da ugasimo, pa nam nije jasno da li smo pogrešno obavešteni ili opštinski organi nisu sa tim upoznati. Nejasno je da li novac treba da ide preko namenskog podračuna ili preko računa u komercijalnoj banci ?\nI Tražimo da komisija koja je Opštinskom veću opštine Odžaci predložila ovakvu raspodelu sredstava\nJAVNO OBRAZLOŽI kriterijume i razloge na osnovu kojih je predložila ovakvo rešenje.Ne želimo da bilo ko naš desetogodišnji rad ovakvom odlukom omalovažava i ponižava i protežira novoosnovana udruženja koja iza sebe nemaju ni jedan-jedini rezultat. Mislimo da to nije u redu i to želimo javno da kažemo.\nII Uzimajući u obzir sve napred navedeno, predlažemo da se rezultati konkursa ponište, razmotre ove naše primedbe i izvrši nova raspodela sredstava i inicira donošenje regulative za raspisivanje konkursa za raspodelu sredstava nevladinim udruženjima, sa tim da se izvrši tačno razvrstavanje udruženja građana , odnosno da se zna koja udruženja su sportska a koja su nevladina udruženja.\nIII Naglašavamo da ovaj protest nije upućen ni protiv jednog udruženja ( ni prema onima koja su ovde spomenuta), već tražimo da se unapred odrede precizni kriterijumi za raspodelu budžetskih sredstava, a ne da se raspodela vrši odokativno, šacimetrijski, na osnovu , kako je govorila Milka Babović, „umetničkog dojma“ ili na osnovu političke pripadnosti ili ličnog poznanstva.


Sporazum s Mađarskom-ulaganje u dve bolnice i trenažni centa\nTanjug 3. septembra 2019. 12:39\nBUDIMPEŠTA – Ministar zdravlja Zlatibor Lončar boravio je danas u zvaničnoj poseti Budimpešti i sa resornim ministrom Miklošem Kašlerom potpisao sporazum koji će, između ostalog, Srbiji doneti ulaganje u najmanje dve bolnice i izgradnju jednog trenažnog centra.\n„Sporazum koji je potpisan omogućiće Srbiji i Mađarskoj pristup fodovima EU. Najmanje što će Srbija dobiti zahvaljujući tom sporazumu je ulaganje u obnovu minimum dve bolnice i izgradnju jednog trenažnog centra za prevenciju i lečenje onkoloških oboljenja“, rekao je Lončar za Tanjug, nakon sastanka koji je imao sa mađarskim kolegom.\nIstovremeno, razgovaralo se o saradnji u krizim situacijama, kada dođe do nestašice lekova, citostatika ili vakcina, kazao je Lončar.\nReč je o zajedničkom nastupu na konkursima radi postizanja niže cene i sigurnosti u snabdevanju.\nLončar i Kašler potvrdili su da je saradnja dve zemlje, vlade i resornih ministara na visokom nivou, ali da postoji prostor da ona bude jos bolja na dobrobit zaposlenih u zdravstvu, svih građana i pacijenata.


preminuo danilo popivoda fudbaler reprezentacija jugoslavija olimpija\nFoto: KOTE RODRIGO / EPA;\nNekadašnji fudbalski reprezentativac Danilo Popivoda preminuo je u 75. godini života.\nDugogodišnji fudbaler Olimpije rođen 1947. u naselju Lovćenac na severu Srbije, imao je zapaženu fudbalsku karijeru i za nacionalni tim Jugoslavije odigrao je 20 utakmica.\nPopovida je ponikao u Olimpiji iz koje je prešao u Braunšvajg, da bi se ponovo vratio u ljubljanski tim gde je i završio svoju karijeru.\nIgrao je za reprezentaciju Jugoslavije na Svetskom prvenstvu 1974. gde je blistao u tandemu sa Oblakom, a u dresu nacionalnog tima je postigao i pet pogodaka.\nBavio se i trenerskim poslom Danilo Popivoda, bio je pomoćnik selektora Slovenije Srećka Kataneca u zlatnom fudbalskom periodu te države od 1998. do 2002. kada su uspeli da se kvalifikuju na Evropsko i Svetsko prvenstvo.\nOn je umro u svojoj kući u Crnoj Gori, tačnije u gradu Bijela, koji se nalazi u blizini Herceg Novog, gde je živeo sa suprugom Metkom nekoliko poslednjih godina.\nVELIKA TUGA U FSS NAKON DANA RADOSTI Preminuo Stanko Nikolić Lala, čovek koji je bio uz reprezentaciju na četiri Svetska i dva Evropska prvenstva


Izabran najbolji ukus čipsa u Srbiji - Marketing Mreža\nJedinstveni nacionalni konkurs „Koji je tvoj Chipsy ukus?“ završen je, a pobednica je Sonja Stanković iz Pančeva sa predlogom Chipsy kiseli krastavčići. Vlasnica pobedničkog ukusa koji je dobio više od 60 odsto glasova, kao nagradu osvojila je čak tri odsto od prodaje ovog Chipsy ukusa u 2012. godini i 10.000 evra.\nTri nova Chipsy ukusa, koja su ušla u finale konkursa, našla su se u prodaji 1. oktobra prošle godine, tako da su ljubitelji čipsa iz cele Srbije imali priliku da do 15. decembra probaju nove ukuse i odluče koji će ukus biti u prodaji u toku cele 2012. godine.\nKonkurs „Koji je tvoj Chipsy ukus?“ raspisan je u proleće 2011. godine, kako bi ljubitelji Chipsy proizvoda u Srbiji imali priliku da odaberu i kreiraju čips po svom ukusu. Svi zainteresovani potrošači mogli su da predlože novi Chipsy ukus, kao i duhovit naziv predloženog ukusa.


Zakazana sednica gradske skupštine – Kruševac PRESS\nAutor Redakcija\t Poslednje ažuriranje 23.08.2016.\nPredsednica Skupštine Grada Kruševca Jasmina Palurović zakazala je za petak, 26. avgust, petu sednicu ovog tela.\nOdbornicima će biti prezentovan izveštaj o izvršenju Odluke o budžetu grada za period januar – jun 2016. godine kao i finansijski izveštaji većine javnih preduzeća i ustanova.\nNa dnevnom redu će se naći i kadrovske promene u upravnim i nadzornim odborima javnih preduzeća i ustanova ali i plan detaljne regulacije parka “Bagdala” kao i odluka o dodeli lokacije kod Narodnog univerziteta za izgradnju stambeno-poslovnog kompleksa.\naerodromBagdalaJasmina Palurovićjavna preduzećaNarodni univerzitetSkupština grada Kruševca\nBolest i usamljenost – ključni motivi za odlazak u Gerontološki centar


FutsalBALKAN - ISTORIJA SE PIŠE U LETONIJI I PORTUGALU: Određeni domaćini prvih Evropskih šampionata u konkurenciji dama i igrača do 19 godina starosti!\nISTORIJA SE PIŠE U LETONIJI I PORTUGALU: Određeni domaćini prvih Evropskih šampionata u konkurenciji dama i igrača do 19 godina starosti!\nuefa.com Uefa futsal Euro\nPoznato je ko će biti domaćin prvog Evropskog šampionata za igrače do 19 godina starosti i prvog izdanja Eura u konkurenciji dama.\nNajbolje mlade igrače Evrope ugostiće Letonija i to u 'Riga Areni' od 8. do 14. septembra 2019. godine. Ko će sve učestvovati na ovom šampionatu biće poznato po završetku kvalifikacija, a više o tome možete pronaći na sledećem linku:\nŠto se dama tiče, četiri reprezentacije koje su izborile plasman na završni turnir (Španija, Rusija, Portugal i Ukrajina) odmeriće snage od 14. do 17. februara 2019. u portugalskom Gondomaru.\nevropsko prvenstvo za zene\nMore in this category: « Poznati učesnici kvalifikacija za U19 Evropsko prvenstvo\nPočela "moćna" Ruska…\nEl Capitán Carlos Ortiz: De no…\nUspješna aktivnost mlade repre…\nFORUM POVEO, PA STAO: Vranje n…


Kuglaši i kuglašice Srbije dobili rivale za ekipno SP 2011. u BiH\nKuglašice Srbije u grupi sa šampionkama sveta Nemicama, prvaci sveta kuglaši Srbije protiv Makedonije, Austrije, Estonije i Katalonije na SP u Sarajevu 2011!\nU toku sednice Konferencije Međunarodne kuglaške federacije FIK NBC u Ljubljani žrebane su grupe za ekipni Šampionat sveta koji će se od 17. do 28. maja 2011. održati u Sarajevu (BiH).\nŠampioni sveta iz Detenhajma 2009. kuglaši Srbije, su imali, utisak je, povoljan žreb, jer su u B grupi dobili Makedonce, Austrijance, Estonce i debitante na seniorskim ekipnim Prvenstvima sveta Katalonce!\nU prvom kolu 19. maja Srbija igra sa Estonijom, 21. maja rival je Katalonija, 23. maja protivnik će biti Austrija i u poslednjem kolu u grupi je 25. maja izabranici selektora Miloša Ponjavića igraće protiv Makedonije, koju su savladali u grupi na SP pre dve godine... Dve najbolje ekipe plasiraće se, sa dve najuspešnije selekcije iz A grupe, u četvrtfinalnu grupu E i preneće bodove. Odigraće se još dve utakmice sa ekipama iz A grupe, a dve najbolje selekcije igraće unakrsno sa dva tima iz F grupe polufinalne duele. Pobednici idu u finale, ne igra se meč za treće mesto...\nU A grupi, igraće Nemačka (vicešampion sveta), Slovenija (treća u Detenhajmu), Slovačka, Italija i Švedska. Ne bi trebalo da bude dileme o dva putnika u četvrtfinalnu grupu, ali nikako ne treba unapred otpisivati Slovake... U C grupi igraće Mađarska, Rumunija, Hrvatska, Crna Gora i Danska. I ovde tri ekipe konkurišu za dva mesta, Mađari, Rumuni i Hrvati. U D grupi su samo četiri tima, Češka, Francuska, BiH i Poljska i možda je ovo i najneizvesnija grupa u pogledu dva putnika za četvrtfinale.\n- Ne bežimo od uloge favorita za prvo mesto u našoj grupi, ipak je Srbija šampion sveta i sada drugi mora da brinu ali i da razmišljaju o nama – komentar je selektora muške seniorske reprezentacije Miloša Ponjavića. – Međutim, iskustvo sa šampionata svete nas uči da moramo svakom rivalu da priđemo kao da igramo finale. U četvrtfinalnoj grupi, biće mnogo teže. Mislim da će iz A grupe Nemci sigurno proći, a za drugo mesto vodiće veliku borbu dve podmlađene reprezentacije Slovenija i Slovačka. Mnogo su neizvesnije druge dve grupe, posebno ona sa Mađarskom, Hrvatskom i Rumunijom i među njima, po meni, treba tražiti oba polufinalista. U D grupi sve četiri ekipe imaju šansu za plasman u četvrtfinale, ali mislim da će im tu biti i kraj učešća na SP...\nKuglašice Srbije igraće u D grupi sa šampionkama sveta Nemicama, Čehinjama i Makedonkama. U Detenhajmu, Srbija je igrala u grupi sa Makedonijom i pobedila. Srbija se plasirale i u četvrtfinalnu grupu, gde su završile takamičenje sa jednim bodom osvojenim protiv Austrije i porazom od Slovenki. Čehinje pre dve godine nisu prošle grupu...\nU prvom kolu, 20. maja, Srbija će igrati protiv Češke, u drugom 22. maja rival je Makedonija i u trećem 24. maja sastaće se sa Nemicam.\nU A grupi, igraće Slovenija (bronza u Detenhajmu), Slovačka, Italija i Estonija, u B grupi su Hrvatice (vicešampionke sveta), Poljska, Mađarska i Katalonija, u C grupi Austrija, Rumunija, BiH i Danska. Dve najbolje ekipe iz D grupe i dve iz C grupe formiraće četvrtfinalnu F grupu i odigrati još dve utakmice. Potom će dva najbolja tima u polufinalu unakrst odigrati sa dve najuspešnije reprezentacije iz E grupe koju će formirati po dve najbolje selekcije iz A i B grupe, pobednici će igrati za šampionsku titulu, poraženi automatski dobijaju bronze...\n- Grupa u kojoj imate šampionke sveta i svetske rekorderke Nemice je uvek teška i zahteva maksimanu ozbiljnost. Utisak je da je teže proći u četvrtfinalnu grupu, nego iz četvrtfinale grupe u polufinale! Makedonke ne smeju da se potcene, već ima najava da će najmanje dve igračice dobiti državljanstvo za ovaj šampionat sveta, a Nikolovska, Gijevska i Kočiška će biti još dve godine starije i naravno isusnije... Čehinje sa sestrama Vidarman i Veverkovom su protivnik za respekt. Dobro je što sa njima igramo prvu utakmicu, koja je u ovakvom sistemu uvek najvažnija, jer sa startnom pobedom, rešavaš veliki deo posla, ali sigurno ne i ceo - smatra selektor ženske reprezentacije Mirko Čukvas. – Mi smo već u ciklusu priprema za ovaj šampionat sveta, novo okupljanje je 20. septembra i, naravno, malo ćemo porazgovarati o žrebu, koji nam je ovog puta bio više maćeha nego majka, jer su nam iz svakog šešira došle najjače reprezentacije, što znači da ne smemo da se opustimo...\nkuglanje, kss, ekipno svetsko prvenstvo\nq: 19 - t: 0.06123 sec


U kanalsku mrežu, parking i šetalište biće uloženo oko 315.000 KM | Palelive.com\nPočetna Regija Zvornik U kanalsku mrežu, parking i šetalište biće uloženo oko 315.000 KM\nU kanalsku mrežu, parking i šetalište biće uloženo oko 315.000 KM\nZVORNIK – Grad Zvornik i “Vode Srpske” uložiće oko 315.000 KM u revitalizaciju kanalske mreže u zvorničkim mjesnim zajednicama Tršić i Čelopek, rekonstrukciju molova na gradskoj plaži, uređenje parkinga i izgradnju pješačke staze do gradske kapije.\nGradonačelnik Zvornika Zoran Stevanović pojasnio je da su “Vode Srpske” uložile oko 200.000 KM za revitalizaciju kanalske mreže u ove dvije mjesne zajednice i rekonsktrukciju molova na gradskoj plaži.\n“Gradska uprava u ovom projektu učestvuje sa 115.000 KM i to u fazi uređenja parkinga oko stambene zgrade, koja je izgrađena između rijeke Drine i magistralnog puta Zvornik-Istočno Sarajevo”, rekao je Stevanović i dodao da će ovaj projekat biti završen do ljeta naredne godine.\nOn je dodao da će i pješačka staza od ugostiteljskog objekta “Laguna” pored Drine biti produžena do gradske kapije.\nStevanović je naglasio da se na taj način želi afirmisati vrijednost gradske kapije, najavivši da će se u narednoj godini raditi više na njenom uređenju i dostupnosti za posjete.\nPrethodni članakStjepanović: Dobit preduzeća 200.000 KM\nNaredni članakAkcija kontrole vozila u zimskim uslovima


Hvalevrijedan projekt u Bosni i Hercegovini - Top Event Dubrovnik\nPočetna > Hvalevrijedan projekt u Bosni i Hercegovini\nHvalevrijedan projekt u Bosni i Hercegovini\nUdruga Youth Vision predstavila svoju viziju budućnosti BiH\nUdruga Youth Vision predstavila je svoje vizije za budućnost Bosne i Hercegovine danas na okruglom stolu u sklopu projekta „Animiranje mladih za pomirenje – Budi inspiracija“.\nPredstavnici udruge, koju čini 28 članova, napomenuli su da su oni mladi ljudi koji su voljni ostati u Bosni i Hercegovini i učiniti je boljom državom. Glavne točke njihovog projekta su država kvalitetnog obrazovanja, društvene pravde, ekonomskog prosperiteta i sigurnosti. Kao neke od problema obrazovanja naveli su preslikavanje dijelova starog sistema, nestručnost odgovornih, selektivna rješenja, nekompatibilnost sa domaćim i svjetskim tržištem rada i hiperprodukciju nepotrebnih kadrova. Svoje ciljeve planiraju ostvariti kroz uvođenje prakse, modernizirane nastavne planove i programe i prilagođene upisne kvote.\nPredavanje je održano u Hotelu Mostar, a projekt je podržan od strane Američke agencije za međunarodni razvoj (USAID) i realizira se u suradnji sa partnerskim organizacijama Inicijativa mladih za ljudska prava BiH (YIHR BiH), Fondacija INFOHOUSE i Nacionalni Demokratski Institut (NDI BiH).


Predsednica Atifete Jahjaga je primila Ambasadora Ujedinjenog Kraljevstva u Kosovo, Ian Cliff - Novosti i Događanja - Predsednik Republike Kosova - Hashim Thaçi\nPredsednica Atifete Jahjaga je primila Ambasadora Ujedinjenog Kraljevstva u Kosovo, Ian Cliff\nAmbasador Ujedinjenog Kraljevstva u Kosovo, Ian Cliff, je čestitao Predsednici za njen izbor i izjavio da će njegova zemlja nastaviti podrku za Kosovo u svim oblastima. Britanski Ambasador reče da je od posebne vanosti jasna evropska perspektiva za Kosovo i njeno napredovanje, zajedno sa drugim zemljama regije, u pravcu članstvo u EZ-e. On, takođe reče, da dijalog sa Beogradom je vaan i da je bitno reavanje praktičnih problema.\nPredsednica Jahjaga se zahvalila britanskom ambasadoru za podrku koju je Ujedinjeno Kraljevstvo dalo i nastavlja dati Kosovu, ceneći nju kao vrlo vanom, poto Kosovo ima potrebe za jasnom evropskom perspektivom.\nPredsednica reče da Kosova ima potrebe za uspostavljanje jednog ugovorenog odnosa sa EZ-om, kako bi se razjasnila njena budućnost. Ona reče da Kosova poklanja panju odnosima sa susednim zemljama, na poseban način sa Srbijom, naročito dijalogu koji se odvija u Brukselu uz pomoć Evropske Zajednice.\nPredsednica reče da će dijalog imati uspeha, poto će stranke iznaći samo evropska reenja koja su u interesu dvaju naroda i dveju zemalja.


Kurti: Očekujem da će dogovor Kosova i Srbije biti postignut do kraja mog mandata — Radio Velkaton : Radio Velkaton\nKurti: Očekujem da će dogovor Kosova i Srbije biti postignut do kraja mog mandata\nNe mogu da predvidim kada će se to desiti, ali ako uzmemo u obzir da će mandat američkog predsjednika Joea Bidena, mandat potpredsjednika Evropske komisije Borrella i moj mandat biti približno istog trajanja, za očekivati je da će se u okviru ovih mandata, koji su u tom trenutku manje-više isti, zaključiti sveobuhvatni sporazum sa Srbijom, izjavio je premijer Kosova Albin Kurti.\nOn je u intervjuu za Radio Slobodna Evropa rekao kako Kosovo ima volju i interes, te da zavisi da li je Srbija spremna.\n“Normalizacija odnosa Kosova i Srbije je takva da mnogo više zavisi od spremnosti Srbije da promijeni svoj pristup i sebe”, ocijenio je Kurti.\nPrema njegovim riječima, Kosovo je nezavisna i suverena država, sa teritorijalnim integritetom, sa mnogo problema, a jedan od glavnih je Srbija.\n“Dakle, Kosovo nije problem, Kosovo ima problem, a problem Kosova je i Srbija. Mi sami po sebi nismo problem, imamo mnogo problema, a jedan od njih, možda i glavni, je Srbija. Ali dijalog se ne vodi da bi Kosovo samo sebe dovelo u pitanje, već da bi se normalizovali odnosi sa Srbijom. A za normalizaciju odnosa, smatram da Srbija treba mnogo više da se promijeni. Mora se demokratizovati, mora imati vladavinu prava, mora se suočiti sa prošlošću i moramo imati neku vrstu simetrije reciprociteta manjinskih prava”, smatra Kurti.\nPremijer Kosova dodaje da širom Zapadnog Balkana, sa šest zemalja koje još nisu integrisane u Evropsku uniju, postoje različite nacionalne manjine koje nemaju približno jednaka prava i nastaće tenzije koje mogu izazvati sukobe.\n“Dakle, vladavina prava protiv korupcije i kriminala, demokratizacija protiv autokratija, suočavanje sa prošlošću protiv ratnih zločinaca, kao i reciprocitet prava protiv dominacije šovinističkih i hegemonističkih nacionalizama, formule su za cijeli Balkan uopšte, a posebno u našem odnosu sa Srbijom”, rekao je Kurti za RSE.


Učenik zaražen koronavirusom išao dva dana u školu od momenta zaraze – Fokus.ba\nvirus u banjoj luci\nUčenik zaražen koronavirusom išao dva dana u školu od momenta zaraze\nBojazan da bi se virus mogao proširiti u ovoj školi nije neutemeljen, pošto je zaraženi dječak dva dana išao u školu od momenta za kojeg se pretpostavlja da se zarazio.\nNastava u banjalučkoj Osnovnoj školi “Branko Ćopić” je obustavljena do 9. marta, a provede se mjere dezinfekcije objekta, dok će učenici sedmog razreda, iz odjeljenja koje je pohađao učenik zaražen koronavirusom, biti podvrgnuti preventivnom testiranju.\nTo je danas potvrdila ministrica prosvjete i kulture RS Natalija Trivić koja je apelovala “da se ne stvara panika”.\n– Riječ je o jednom slučaju nastava u svim školama odvija se nesmetano – naglasila je Trivić na konferenciji za novinare u Banjoj Luci i napomenula da je Ministarstvo uputilo urgenciju svim školama da se pojačaju mjere održavanja higijene.\nMeđutim, bojazan da bi se virus mogao proširiti u ovoj školi nije neutemeljen, pošto je zaraženi dječak dva dana išao u školu od momenta za kojeg se pretpostavlja da se zarazio.\nTo je potvrdila direktorica škole Branislava Pejašinović.


Kadeti Sloge iz Petrovca jesenji prvaci u kadetskoj ligi „Dunav\nCilj plasaman u kvalitetnu kadetsku ligu Srbije\nU sezoni kada prvi tim fudbalskog kluba „Sloga“ iz Petrovca beleži odlične rezultate i nalazi se u samom vrhu Prve lige Srbije, mlađe kategorije takođe beleže dobre rezultate, a posebno kadetska ekipa FK „Sloga“. Kadeti FK „Sloga“ zauzeli su prvo mesto na tabeli posle jesenjeg dela takmičenja u kadetskoj ligi grupa „Dunav“. Tim povodom u Press centru FK „Sloga“ održana je konferencija za medije na kojoj se trener kadeta, proslavljeni bivši igrač FK „Sloga“ Dragan „Tugan“ Nedinič zahvalio svim koji su doprineli da kadeti Sloge imaju ovakav rezultat. Nedinić je istakao da je ona sa dečacima na okupu tri godine i da su se tri godine pripremali za ovako nešto. Dečaci rođeni 1998. i 1999. godine iza sebe su ostavili ekipe iz većih gradova kao što su Smederevo, Aranđelovac i Požarevac.\n„Dečaci koji predstavljaju naš grad i naš klub, pored toga što su sjajni fudbaleri oni su svi i odlični učenici. Treninzi nam umnogome zavise od škole jer dečaci idu u dve smene u školu tako da to otežava trenažni proces. Eventualnim prvi mestom na kraju sezone kadeti Sloge bi izborili pravo igranja baraž utakmice za popunu kvalitetne kadetske lige Srbije koja se sastoji od Superligaških ekipa (Crvene Zvezde, Partizana...)“.\nNedinić je na kraju dodao da u narednom periodu očekuje još veću podršku svih iz kluba i lokalne samouprave kako bi ovi momci imali što bolje uslove za rad, da bi zadržali vodeće mesto na tabeli i tako napravili najveći uspeh u istorji mlađih kategorija FK „Sloga“ Petrovac na Mlavi.


Kako je nastala pesma "Caruso" - Avenija\nNoć u Italiji sa terase koja ima pogled na more – inspiracija za pesmu\nMnogi misle da je ova pesma nastala davano, možda još u 19. ili početkomo 20. veku i da spada u deo neke operske arije, da je prava napolitanska pesma, čak i da se ne zna autor. Naprotiv, istorijat je veoma jednostavan.\nPesmu „Caruso“ napisao je kompozitor i pevač Lučio Dala ( 1943.- 2012.) 1986. Mnogi misle da ju je komponovao Enriko Karuso ali je zapravo posvećena njemu, poznatom italijanskom tenoru koji je preminuo 1921. Pevač Enriko Karuzo je rođen 1921.u Napulju, nastupao je n svim većim scenama Italije, Evrope i Amerike.Lučio Dala je rođn u Bolonji, svirao je na klarinetu, bavio se džezom.\nTekst pesme govori o ljubavi prema devojci sa kojom stoji na terasi iznad zaliva kod Sorenta, u čijim zelenim očima vidi dubinu mora i misli da će umreti od ljubavi, peva, vidi svetla u dubini mora, misli na noći koje je proveo u Americi. Ona oseća njegovu bol izraženu kroz muziku, on ustaje od klavira, i kada se mesec pomalja iza oblaka smrt mu izgleda slatka jer ne može da podnse bol zbog ljubavi koju oseća prema njoj.\nNajbolja izvođenja ove pesme\nLučio Dala, kompozitor ove pesme i Pavaroti


NAJBOLJA KAD JE TREBALO: Jovana Arsić srećna zbog plasmana na OI\n09.04.2021. • 10:06\nNije bilo lako, ali je uspela\n- Finalnu trku sam izveslala maksimalno fokusirano i sa uživanjem na neki način, jer ono što sam mogla da uradim u tom trenutku ja sam uradila. Mislim da sam iz trke u trku napredovala i da sam na kraju, kada je bilo najznačajnije, izveslala kako treba - rekla je Arsić.\nPut do Olimpijskih igara bio je težak, ne samo zbog konkurencije u Varezeu, već i zbog čitave situacije sa virusom Covid-19, koja je uticala posredno i na Jovanu.\n- Celokupni period mojih priprema posle Evropskog prvenstva prošle godine je bio dosta turbulentan. Početkom februara sam bila bez trenera Dušana Kovačevića jer je dobio koronu i bio u bolnici - bukvalno je iz bolničkog kreveta došao tri i po nedelje pred ovo takmičenje. Mislim da je to bilo značajno za mene, jer ne znam da li bih uspela da ostvarim ovaj rezultat i da se podignem psihički. U svakom slučaju, uspeli smo - zaključila je Arsić.


Treća predstava "Viminaciu festa" "Odisej-san o povratku"\nTreća predstava „Viminaciu festa“ „Odisej-san o povratku“\nTanjug 5. septembra 2018. 07:09\nPOŽAREVAC – Na prvom Viminacija festu treća predstava koja se nalazi u takičarkom delu ove manifestacije „Odisej-san o povratku“ u izvođenju Dečijeg pozorišta Republike Srpske, biće izvedena 6. septembra u 20 časova u Amfiteatru Arheološkog partka Viminacijum ako bude lepo vreme ili u Centru za kulturu Požarevca.\nPrema rečima selektora ovog festivala okrenutog antici i mitovima Mihajla Nestorovića, direktora somborskog Narodnog pozorišta, scenario je za ovu predstavu napisala BIsedrka Kolevska po motivima grčke mitologije koja je i režila prfedstavu.\nNestorović je insistirao da“ predstava nije namenjena samo mladima već gledaociima svih generacija jer ovo pozorište ume da vešto da spoji malu i veliku publiku na brilijantan način“.\n„Predstava o jednom od najlepših mitova GRčke o neustrašivom junaku koji nakon pobede u Troji sanja svoj san o povratku kući.Uzbudljiva puna avantura silnoga Odiseja koga netremice gledaju i mladi i stari,a ono što izdvaja ovu predstavu je da nema ni jedne izgovorene reči , dakle šarolija u svakom smislu“ istakao je Nestorović i dodao da „prelepa muzika, dizajnirano svetlo, scenska rešenja , veoma spremni i spretni glumci, čini da će se ova predstava dugo pamtiti“.\nPrema rečima kritičara ova predstava na bajkovit način poduzčava o večnim ljudskim vrednostima odanosti, hrabrosti, ali i snalažljivosti . Žanrovski juje teško odrediti jer u njoj ima eleemnata mjuzikla, modernog baleta, dramske i lutkarske za sve generacije\nScenografije i lutke je kreirala Svila Veličkova, muziku je komponovao Nikolaj Zaharjev a glumili su: Duško Mazalica,Zorana Šuman, Aleksandar Blanić, Ana Anđelić, Đorđe JankovićĐurđa Babić i Saša Terzić.


Beograd, 18. Maj 2012.\nDAČIĆ: CILJ NAPADA BILA LIKVIDACIJA POLICIJACA\nBUJANOVAC, 18. maja 2012. (Beta) Ministar unutrašnjih poslova Srbije Ivica Dačić izjavio je danas u selu Dobrosin da je cilj napada na policijski punkt bio likvidacija policajaca.\nObilazeći policijski punkt na koji su juče u ranim jutarnjim satima nepoznate osobe pucale, Dačić je novinarima kazao da je napad izveden tako da je očigledno da je cilj bio likvidaciju policajaca i da su napadači profesionalci.\nOn je naveo da je Euleks odbio da dođe danas na uviđaj na policijski punkt u selu Dobrosin navodeći da to nije u njihovoj nadležnosti, a da je MUP tražio da se vodi zajednička istraga Euleks na Kosovu, odakle su došli napadači, a MUP sa ove strane administrativne linije.\nNAČELNIK GENERALŠTABA: VS SPOSOBNA DA SPREČI KRIZU\nBEOGRAD, 17. maja 2012. (Beta) Načelnik Generalštaba Vojske Srbije Ljubiša Diković upozorio je da je bezbednosna situacija na Kosovu osetljiva i da postoji opasnost od njenog usložnjavanja, ali je poručio da je vojska spremna da spreči prelivanje krize u centralnu Srbiju i da zaštiti građane.\n"Postoji mogućnost da dođe do pokušaja prelivanja nestabilnosti na prostor centralne Srbije, ali imamo snage i sposobnosti da sprečimo takve pokušaje i zaštitimo građane", rekao je Diković u intervjuu Večernjim Novostima od petka.\nUpitan da li vojska ima plan u slučaju nove nestabilnosti na severu pokrajine i da li je moguće prelivanje tenzija, Diković je rekao da vojska ima plan sprečavanja kriza, kao i da je za Kosovo i Metohiju "glavni autoritet Kfor".\n"Što se tiče Kosova i Metohije, prema Vojnotehničkom sporazumu, glavni autoritet je Kfor i ja sam siguran da on može da odgovori takvim izazovima", rekao je on.\nDiković smatra i da stanje u pokrajini ukazuje da snage Kfora ne treba smanjivati.\nPARLAMENT NAJKASNIJE DO 9. JUNA, VLADA DO 5. 9.\nBEOGRAD, 17. maja 2012. (Tanjug) Završetkom drugog kruga predsednickih izbora 20. maja bice zaokružen izborni proces na svim novoima u Srbiji, koja ce najkasnije do 9. juna dobiti novi parlament, a novu republicku vladu najkasnije do 5. septembra.\nVojvodanska skupština bice konstituisana u roku od 30 dana od proglašenja konacnih rezultata izbora, koje Pokrajinska izborna komisija proglašava 72 sata od zatvaranja birališta 20. maja. Vojvodani svoje poslanike biraju u dva kruga 6. maja po proporcionalnom, a u nedelju po vecinskom sistemu.\nDemokratska stranka i Socijalisticka partija Srbije dogovorile su postizbornu saradnju, a koje ce još stranke ciniti buducu vladu ostaje da se vidi posle završetka predsednickih izbora.Republicka izborna komisija (RIK) ima rok od deset dana od proglašenja konacnih rezultata parlamentarnih izbora da poslanicima dodeli mandate po redosledu na izbornoj listi, pocev od prvog sa liste.\nRIK ima i rok od 96 sati od zatvaranja birackih mesta da saopšti i u "Službenom glasniku" objavi rezultate drugog kruga predsednickih izbora, što ce, zatim, novoizabranom šefu države omoguciti da položi zakletvu i time otpocne petogodišnji mandat.Tekst zakletve glasi: "Zaklinjem se da cu sve svoje snage posvetiti ocuvanju suverenosti i celine teritorije Republike Srbije, ukljucujuci i Kosovo i Metohiju kao njen sastavni deo, kao i ostvarivanju ljudskih i manjinskih prava i sloboda, poštovanju i odbrani Ustava i zakona, ocuvanju mira i blagostanja svih gradana Republike Srbije i da cu savesno i odgovorno ispunjavati sve svoje dužnosti".\nKada je rec o novom sazivu skupštine, buduci poslanici u klupe moraju da sednu najkasnije do 9. juna, pošto je rok za konstituisanje parlamenta 30 dana od proglašenja konacnih rezultata. RIK je konacne rezultate parlamentarnih izbora proglasio 10. maja.Buduci parlament cinice 46 stranaka i organizacija 73 poslanika imace koalicija "Pokrenimo Srbiju", 67 koalicija "Izbor za bolji život", 44 koalicija SPSPUPSJS, 21 D S S, 19 "Preokret", 16 URS, pet Savez vojvodanskih Madara, dva stranke Sulejmana Ugljanina i po jednog poslanika liste "Sve zajedno", Koalicija Albanaca Preševska doline i stranka "Nijedan od ponudenih odgovora". Prvu sednicu novog saziva parlamenta treba da sazove predsednik starog, odnosno Slavica ĐukicDejanovic i na njoj ce biti potvrdeni mandati novim poslanicima.\nSkupština je konstitusana potvrdivanjem mandata dve trecine poslanika, cime i formalno prestaje mandat starom sazivu. Novina posle ovih izbora jeste i da ce poslanici polagati zakletvu, a ona glasi: "Zaklinjem se da cu dužnost narodnog poslanka obavljati predano, pošteno, savesno i verno Ustavu, braniti ljudska i manjinska prava i gradanske slobode i po najboljem znanju i umecu služiti gradanima Srbije, istini i pravdi".Kako propisuje Ustav Srbije, parlament nakasnije 90 dana od dana konstituisanja mora da izabere vladu. U suprotnom ce biti raspušten i bice održani novi izbori.\nMandatara nove vlade predlaže predsednik Republike, a kandidat za predsednika vlade predlaže program i sastav buduce vlade. Vlada je izglasana ako za njen izbor glasa vecina od ukupnog broja poslanika, a njen mandat pocinje da tece od momenta polaganja zakletve.\nTekst zakletve koju ce clanovi buduce vlade morati da polože pred poslanicima je: "Zaklinjem se na odanost Republici Srbiji i svojom cašcu obavezujem da cu poštovati Ustav i zakon, da cu dužnost clana Vlade vršiti savesno, odgovorno i predano i biti posvecen ocuvanju Kosova i Metohije unutar Rep. Srbije"\nBEOGRAD, 17. maja 2012. (Beta) Ministar ekonomije i regionalnog razvoja Srbije Nebojša Ćirić razgovarao je danas s predstavnicima državne i privredne delegacije italijanske regije Abruco i "Zastava vozila" o saradnji i mogućim investicijama.\nKako je saopštilo Ministarstvo ekonomije, Abruco, u središnjem delu Italije, istočno od Rima, ima razvijenu auto i metaloprerađivačku industriju sa ukupno 25 do 30.000 zaposlenih.\nTamošnja autoindustrija je specijalizovana za proizvodnju lakih i profesionalnih komercijalnih vozila.\nSrbija i Abruco su prošle godine potpisali pismo o namerama za saradnju u industriji, trgovini, poljoprivredi, energetici i drugim oblastima, podsetilo je Ministarstvo ekonomije.\nALEKSANDAR TARASOV U POSETI SKUPŠTINI SRBIJE\nBEOGRAD, 18. maja 2012. (Beta) Delegacija Ministarstva poljoprivrede Rusije, koju je predvodio ministar Aleksandar Tarasov, posetila je danas odbor Skupštine Srbije za poljoprivredu, što, kako je ocenjeno, predstavlja nastavak dobre saradnje dve zemlje u oblasti poljoprivrede.\nZamenik predsednika Odbora za poljoprivredu Siniša Stamenović je naglasio važnost posete predstavnika Rusije i informisao članove delegacije o radu Odbora za poljoprivredu u proteklom periodu, koji se pre svega odnosio na usklađivanje donetih zakona sa evropskim zakonodavstvom, navodi se u saopštenju Skupštine Srbije.\nStamenković je istakao i važnost sporazuma koje je Srbija potpisala s Rusijom, Turskom i Argentinom, a koji regulišu pitanja carine, sertifikacije proizvoda i oporezivanje roba.\nMinistar poljoprivrede Rusije Aleksandar Tarasov, koji je i zamenik predsednika Volgogradske oblasti, naglasio je važnost kontinuiteta saradnje naučnoistaživačkih institucija Ruske Federacije i Volgogradske oblasti s partnerima u Srbiji.\nTarasov je izrazio nadu da će kao rezultat bilateralnih poseta biti potpisani brojni sporazumi o saradnji između dve države.\nU razgovoru je bilo reči i o unapređenju saradnje univerziteta u Beogradu i Novom Sadu s volgogradskim državnim univerzitetom.\nPoseta delegacije Ministarstva poljoprivrede Rusije realizovana je u okviru saradnje Volgogradskog državnog agraranog univerziteta s Poljoprivrednim fakultetom Univerziteta u Beogradu sa ciljem unapređenja saradnje u oblasti nauke i obrazovanja u sektoru agroprivrede između Ruske Federacije i Srbije. Tokom posete delegacija je obišla i Međunarodni poljoprivredni sajam u Novom Sadu, gde je imala prilike da se upozna s novinama u poljoprivrednoj proizvodnji i agrobiznisu, kao i izvoznom potencijalu i plasmanu roba iz Srbije na rusko tržište.\nU delegaciji ruskog Ministarstva poljoprivrede bili su i rektor Volgogradskog državnog agrarnog univerziteta (VolGAU) Aleksej Ovčininkov, prorektor za obrazovanje i međunarodnu saradnju Jelena Patrina i direktor filijale Intrastbanke Maksim Ovčininkov.\nSPORAZUM SRBIJE I IFCA O LAKŠOJ TRGOVINI NA BALKANU\nBEOGRAD, 18. maja 2012. (Beta) Ministarstvo poljoprivrede i trgovine Srbije i Međunarodna finansijska koropracija (IFC) potpisali su danas sporazum o smanjenju regulatornih i administrativnih ograničenja u trgovinskoj logistici i usklađivanju prekograničnog sistema usluga na prostoru zapadnog Balkana. Sporazum su u Vladi Srbije potpisali ministar poljoprivrede i trgovine Dušan Petrović i regionalni menadžer IFCa za zapadni Balkan Per Kelerhaug.\n"Sporazum bi trebalo da omogući pojednostavljivanje i smanjenje trgovinskih procedura između Srbije i zemalja CEFTA sporazuma, smanjenje transportnih troškova i poboljša konkurentnost preduzeća", kazao je Petrović nakon potpisivanja sporazuma.\nU projektu, koji traje dve godine, učestvuje i Evropska unija.\n"Utvrdićemo sve tačke koje predstavljaju značajna opterećenja za trgovinu, a koje je moguće korigovati promenom unutrašnjih propisa i primenom procedura zasnovanih na analizama rizika", kazao je on. Petrović je objasnio da to znači da carinski i inspekcijski organi neće kontrolisati svaku pošiljku, jer one kompanije koje su pokazale da posluju po zakonu imati olakšice, zato što im neće biti analizirana i zaustavljana svaka pošiljka.\nOn je podsetio da je poslednjih nekoliko meseci Ministarstvo poljoprivrede i trgovine potpisalo ugovore o pojednostavljivanju trgovinskih procedura kada je trgovina hranom u pitanju sa Makedonijom, Crnom Gorom, Bosnom i Hercegovinom.\n"Sada nije neophodno da se rade dvostruke analize kvaliteta hrane, što pojednostavkljue, pojeftinjuje i ubrzava trgovinu", kazao je Petrović.\nRegionalni menadžer IFCa, dela Svetske banke, Per Kelerhaug rekao je da je danas potpisani ugovor mnogo pojednostaviti trgovinske odnose između Srbije i zemalja regiona.\n"Nakon ovoga sledi potpisivanje formalnog ugovora između Vlade Srbije i IFCa, čime će se smanjiti sve trgovinske barijere koje sada postoje", kazao je on.\nKelergaug je naveo da da će to olakšati rad carine koja će se uputiti u najbolje prakse IFCa, a smanjiće se i troškovi izvoza u celom regionu koji je usmeren ka EU.


Prodato prvih pet Srpskih „mercedesa“ › Made-in-Germany.rs\nPrvih pet autobusa „IK112LE“ proizvedenih i saradnji „Ikarbusa“ i „Mersedesa“ biće do kraja godine isporučeno Javnom gradskom saobraćajnom preduzeću Novi Sad.\n– Završene su sve potrebne kontrole od strane „Mercedesa“ i prvi kontingent autobusa spreman je da uđe u sastav JGSP Novi Sad. Trenutno pregovaramo sa više zainteresovanih kupaca, ali po dogovoru sa stranim partnerom, za sada ne možemo da iznosimo više detalja. Ovih dana očekujemo sklapanje još jednog ugovora, nakon čega će i javnost biti o tome obaveštena – izjavio je generalni direktor „Ikarbusa“ Aleksandar Vićentić, a prenose „Večernje novosti“.\nOvaj autobus, koji je zemunska fabrika proizvela u saradnji sa nemačkim „Mercedesom“ predstavljen je javnosti još proletos, na Beogradskom salonu automobila. Po rečima prvog čoveka „Ikarbusa“, za „lou entri solo“ gradski autobus, koji predstavlja kombinaciju niskoponog i srednjepodnog autobusa, interesovanje je veliko, kako zbog kvaliteta tako i zbog cene koja je konkurentna i koja za „IK112LE“ iznosi oko 135.000 eura.\n– Ranije interesovanje pokazali su Hrvati i Rumuni, sa kojima ćemo pregovore okončati početkom naredne godine, kada bismo morali da počnemo sa ugradnjom motora sa „euro 6“ standardom, što predstavlja uslov koji Hrvatska i Rumunija, kao članice EU, moraju da ispune – objašnjava Vićentić.\nZa ovaj autobus sa 35 sedišta, kapaciteta 100 putnika, koji je prilagođen prigradskim linijama, šasija „Mercedesa“ stiže iz Španije, gde se proizvodi u fabrici „Eurobus“.\nOd MiG na 12/11/2014 / Auto industrija, Investicije / Ostavite komentar


SAD upozoravaju Britaniju da ne angažuje Huavei za uvođenje 5G mreže\nArhiva - Reklamni pano Huaveija u centralnom Londonu, Velika Britanija, 29. aprila 2019.\nPredsednik SAD Donald Tramp upozorio je britanskog premijera Borisa Džonsona na "ozbiljne posledice" ukoliko odobri kineskom telekomunikacionom gigantu Huaveiju ulogu u izgradnji mobilne telefonske meže 5G u Britaniji, tvrde zvaničnici sa obe strane Atlantika.\nUpozorenje je usledilo nakon nakon nekoliko meseci lobiranja najviših zvaničnika SAD u Dauning stritu, koje je za cilj imalo ubeđivanje britanske vlade da isključi kinesku kompaniju zbog bezbednosnih pitanja.\nTramp je rekao Džonsonu u petak da bi davanje zelenog svetla Huaveiju, koji je povezan sa kineskim obaveštajnim agencijama, izazvalo veliki razdor u prekoatlantskim odnosima i ugrozilo razmenu obaveštajnih podataka između Vašingtona i Londona, tvrde zvaničnici SAD. Oni tvrde da će odluka, koja se učekuje u utorak, takođe uticati na perspektivu transatlantskog trgovinskog sporazuma nakog Bregzita, koji Britanija željno isčekuje kako bi kompenzovala verovatni pad trgovine sa Evropskom unijom.\nSekretar za finansije SAD Stiv Mnučin u subotu je naveo sporazum sa Hjuaveijem kao pretnju "ključnoj" infrastrukturi. Ali on je nagovestio da će ukoliko Dauning strit ostane na liniji, SAD će "uložiti puno resursa u postizanje trgovinskog sporazuma", koji bi trebalo da se ispregovara i potpiše do kraja godine.\nOdluka o Huaveiju takođe se budno prati i na Kapitol hilu.\nU potezu bez presedana, tri republikanska senatora - Tom Koton, Don Kornin i Marko Rubio - poslali su pismo britanskom Nacionalnom savetu za bezbednost zahtevajući da Huavei bude isključen iz razvoja 5G.\n"Potezi te kompanije predstavljaju jasan dosije predatorskog i problematičnog ponašanja", navode senatori dodajući da bi bilo "u najboljem interesu Ujedinjenog Kraljevstva, posebnih osnoda SAD - Velika Britanija i po zdravlje i u korist funkcionalnog tržišta za 5G tehnologine da se Huavei isključi".


Najava: La Liga, 21. kolo: Teška gostovanja za Real i Barsu, Atletiko dočekuje sjajni Hetafe! – Kladjenje.rs\nHomeNajavaNajava: La Liga, 21. kolo: Teška gostovanja za Real i Barsu, Atletiko dočekuje sjajni Hetafe!\n25 Januara, 2019 Vlajko Najava 0\nOvog vikenda je na programu 21. kolo španske La Lige. Ovog puta nema mečeva u petak, pa kolo otvaraju Sevilja i Levante. Derbi kola, barem kada je tabela u pitanju igra se u Madridu gde Atletiko dočekuje Hetafe koji je jedno od najprijatnijih iznenađenja ove sezone, dok nas u subotu uveče očekuje jedan poprilično interesantan duel između Valensije i Viljareala. Kada su u pitanju mečevi u nedelju, Real i Barselona idu na dva izuzetno neugodna gostovanja i to kod Espanjola, odnosno Đirone. Alaves i Valjadolid zatvaraju ovo 21. kolo mečom koji se igra u ponedeljak.\nSevilja – Levante – 1 @ 1.52 u 10Bet\nUvodni meč 21. kola igra se na stadionu Sančez Pichuan gde fudbaleri Sevilje dočekuju Levante. Iako je Sevilja u prošlom kolu doživela poraz od Reala, sigurno je da ovaj meč dočekuju u sjajnom raspoloženju pošto su sredinom nedelje ostvarili veliki trijumf u Kupu Kralja jer su na svom terenu savladali Barselonu sa 2:0. Ekipa iz Andaluzije je blistala u tom meču, ali treba dodati i činjenicu da se trener Barselone izveo kombinovani sastav. Što se tiče fudbalera Levantea, oni se po starom dobrom običaju nalaze na sredini tabele, tačnije na desetom mestu. U prošlom kolu su na svom terenu dosta lako savladali ekipu Valjadolida sa 2:0. Prednost u ovom meču dajemo domaćoj ekipi koja već četiri meča ne zna za pobedu pa smo ubeđeni da je krajnje vreme za trijumf tima iz Andaluzije i toplo vam preporučujemo da odigrate 1 za koju u kladionici 10Bet dobijate kvotu 1.52.Registruj se na 10Bet\nAtletiko Madrid – Hetafe – 1 @ 1.54 u 1xbet\nAko pogledamo tabelu, ovo je sasvim sigurno derbi kola pošto drugoplasirani Atletiko Madrid dočekuje najprijatnije iznenađenje prvenstva i šestoplasiranu ekipu na tabeli Hetafe. Izabranici Čola Simeonea su u prošlom kolu odigrali jedan sjajan meč pošto su na gostovanju kod Hueske slavili sa 3:0, a opšti utisak je da su mogli i da ostvare ubedljiviju pobedu ali je nedostajalo dosta koncentracije u završnici. Sigurno je da posebno raduje taj trijumf zbog činjenice da je ostvaren na gostovanju gde “jorgandžije” imaju dosta problema ove sezone. Kada je u pitanju Hetafe ni oni najveći optimisti nisu očekivali ovakvu sezonu za ovu ekipu. Naime, Hetafe se trenutno nalazi na šestom mestu koje naredne sezone vodi u Ligu Evrope i ima samo dva boda manje od četvrtoplasirane Sevilje. U prošlom kolu su ostvarili veoma važnu pobedu i to protiv direktnog konkurenta za Evropu pošto su na svom terenu deklasirali ekipu Alavesa sa 4:0. Ipak, smatramo da će u ovom meču presuditi kvalitet koji je na strani Atletika pa vam preporučujemo da odigrate čistog keca. Kvota je 1.54 u 1xbet.Registruj se na 1XBet\nLeganes – Eibar – 3+ @ 2.80 u Meridianbet\nNema sumnje da fudbalere Leganesa do samog kraja sezone očekuje velika borba za opstanak. Naime, ova ekipa se trenutno nalazi na 15. mestu na tabeli ali ima samo dva boda više od Rajo Valjekana koji trenutno drži to mesto koje naredne sezone vodi u Segundu. Ipak, Leganes je u prošlom kolu odigrao jedan dosta dobar meč na gostovanju kod Barselone ali su ipak doživeli poraz pošto je meč završen rezultatom 3:1. Sa druge strane i Eibar je do prošlog kola bio u katastrofalnoj seriji bez pobede, ali su onda prošle nedelje savladali ekipu Espanjola i to poprilično ubedljivo pošto je bilo 3:0 i na taj način se ova ekipa popela na 11. poziciju na tabeli što i nije tako loše. Veoma nezahvalno je prognozirati ovaj meč kada je u pitanju konačni ishod pa vam predlažemo da se fokusirate na golove kojih bi i te kako trebalo da bude i predlažemo vam da odigrate igru 3+ za koji je kvota u Meridianbet-u odlična i iznosi 2.80.Registruj se na Meridianbet\nValensija – Viljareal – 1 @ 1.90 u Bet365\nU velikim problemima je bila Valensija na početku sezone ali je opšti utisak da kako vreme prolazi fudbaleri sa Mestalje pružaju sve bolje i bolje partije. Naime, “slepi miševi” se treuntno nalaze na devetom mestu na tabeli, i to nakon pobede u prošlom kolu nad ekipom Selte iako su na poluvremenu gubili sa 1:0. Ipak, u nastavku je tim sa Mestalje zaigrao dosta bolje i uspeo da preokrene rezultat pa su na taj način prišli Hetafeu na samo pet bodova zaostatka. Što se tiče fudbalera Viljareala oni su sasvim sigurno najveće razočarenje ovogodišnej La Lige pošto trenutno zauzimaju pretposlednje mesto na tabeli. Ni u prošlom kolu ova ekipa nije uspela da zabeleži trijumf pošto su na svom terenu samo remizirali sa Bilbaom (1:1). Teško je očekivati da će “žuta podmornica” moći ozbiljnije da ugrozi i Valensiju pogotovu što su “slepi miševi” konačno počeli da igraju onako kako se to od njih i očekuje, ali i zbog činjenice da Viljareal poprilično dugo ne zna za pobedu na gostovanju. Zbog svega toga vam toplo preporučujemo da odigrate 1 na ovom meču.Kvota je 1.90 u Bet365.Registruj se na Bet365\nValjadolid – Selta – x2 @ 1.54 u 10Bet\nSjajno su fudbaleri Valjadolida započeli ovu sezonu međutim kako vreme teče oni igraju sve slabije i ozbiljno su doveli u pitanje svoj opstanak u ligi. Naime, ova ekipa se trenutno nalazi na 16. mestu na tabeli i ima samo dva boda više od ekipe koja će se na kraju sezone preseliti u Segundu. Već dugo ne znaju za pobedu a u prošlom kolu su poraženi na gostovanju kod Levantea. Ista sudbina je zadesila i ekipu iz Viga koja nakon sjajnog starta ima dosta problema u nastavku sezone, i nalaze se samo mesto iznad onog koje vodi u Segundu. Naime, Selta je vezala četiri uzastopna poraza i dosta su zabrinuli svoje navijače koji su i te kako očekivali bolje partije od ove ekipe. Iako Valjadolid retko gubi na svom terenu, ubeđeni smo da na ovom meču neće uspeti da se izbori sa rivalom kom gori pod nogama, i koji je barem na papiru i te kako kvalitetniji sastav. Zbog toga vam predlažemo da se odlučite za duplu šansu x2, koja se plaća kvotom 1.54 u 10Bet.Registruj se na 10Bet\nĐirona – Barselona – 3+ @ 1.55 u Meridianbet\nNa papiru bi ovo moglo da bude jedno poprilično neugodno gostovanje za fudbalere Barselone. Naime, Đirona u poslednjih sedam mečeva na svom terenu nije doživela poraz, ali je ruku na srce retko i pobeđivala u tom periodu pošto su uglavnom igrali nerešeno. Ipak, ne treba zaboraviti meč iz prvog dela sezone kada je ova ekipa uspela da odoli Barseloni i to na Nou Kampu, a meč je završen rezultatom 2:2. Što se tiče Barse, sigurno je da posle poraza u Kupu Kralja ova ekipa ne dočekuje u najboljem raspoloženju ovaj meč, iako suvereno drže prvu poziciju na tabeli uz čak pet bodova više u odnosu na drugoplasirani Atletiko Madrid. Međutim, u tim se vraća Mesi pa treba očekivati da će izabranici Ernesta Valverdea upisati novi trijumf u prvenstvu, ali zbog činjenice da Đirona pruža sjajne partije na svom terenu gde već dugo ne znaju za poraz, kao i zbog meča u prvom delu sezone kada je na Nou Kampu bilo 2:2, ipak vam predlažemo da zaobiđete konačan ishod već da se fokusirate na golove kojih bi i te kako trebalo da bude na ovom meču pa vam predlažemo da odigrate igru 3+. Koeficijent je 1.55 u Meridianbet-u.Registruj se na Meridianbet\nAtletik Bilbao – Betis – 1 @ 2.05 u 1xbet\nI Atletik Bilbao je u jednom trenutku igrao katastrofalno i dugo je bio na poziciji koja naredne sezone vodi u Segundu, međutim u poslednih nekoliko mečeva su konačno zaigrali onako kako se to i očekuje od njih i popeli se na 14. mesto. Ova ekipa šest meča zaredom ne zna za poraz, a u poslednjem kolu su remizirali na gostovanju kod Viljareala, što je odličan rezultat obzirom da toj ekipi zaista gori pod nogama. Kada je u pitanju Betis, ova ekipa je na dobrom putu da ponovi prošlogodišnji uspeh i plasira se u Ligu Evrope. Naime, ekipa iz Andaluzije se trenutno nalazi na visokom sedmom mestu na tabeli. U prošlom kolu su posle dva vezana poraza na svom terenu slavili u duelu sa Đironom, i bio je to zaista jedan spektakularan meč koji je na kraju završen rezultatom 3:2. Što se tiče ovog meča, prednost ipak dajemo fudbalerima Atletika pošto se nalaze u dosta dobroj formi i već dugo ne znaju za poraz, pa vam preporučujemo da odigrate 1. U 1xbet vas očekuje kvota 2.05.Registruj se na 1XBet\nReal Sosijedad – Hueska – 3+ @ 1.96 u Meridianbet\nU početku je ekipa Real Sosijedada pružala dobre partije na strani, dok su na svom terenu igrali poprilično loše. Ipak, kako vreme prolazi, Sosijedad je počeo da igra dobro i na svom terenu što je odmah i dovelo do toga da se ova ekipa trenutno nalazi na visokoj osmoj poziciji. U prošlom kolu su gubili od Rajo Valjekana sa 2:0, ali su na kraju ipak uspeli da stignu to vođstvo i meč je završen bez pobednika. Sa druge strane, Hueska je već jednom nogom u Segundi, ali je sigurno da će se do kraja boriti časno. U prošlom kolu su na svom terenu doživeli poraz od Atletiko Madrida, pošto su “jorgandžije” bile bolje (3:0), i može se slobodno reći da su imali sreću što taj meč nije završen i ubedljivijom pobedom Atletika. Naravno da prednost u ovom meču dajemo domaćoj ekipi, ali vam ipak savetujemo da forsirate golove jer će ih i te kako biti na ovom susretu pa vam predlažemo da odigrate igru 3+. U Meridinabet-u vas očekuje kvota 1.96.Registruj se na Meridianbet\nEspanjol – Real Madrid – 2 @ 1.76 u 10Bet\nOd sjaja do očaja. Tako bi najkraće mogli da nazovemo ekipu Espanjola u ovoj sezoni. Odlično su fudbaleri iz Katalonije startovali i u jednom trenutku su čak bili i na poziciji koja vodi u Ligu šampiona. Međutim, kako vreme odmiče ova ekipa sve manje liči na onu iz prvog dela sezone, pošto se trenutno nalaze na 13. mestu. Vezali su dva poraza u prvenstvu, dok su u Kupu u prvom meču remizirali sa Betisom na svom terenu. Što se tiče šampiona Evrope, i oni su imali svoj meč u Kupu i došli su do veoma važne pobede u duelu sa Đironom kojom su sebi širom otvorila vrata polufinala ovog takmičenja. U prvenstvu su takođe vezali dve veoma važne pobede, naročito ona iz prošlog kola kada su na svom terenu savladali ekipu Sevilje. Trenutno se izabranici Santjaga Solarija nalaze na trećem mestu na tabeli, ali je sigurno da će u narednim mečevima pokušati da napadnu i to drugo mesto na kom se trenutno nalazi Atletiko Madrid i ima čak pet bodova prednosti u odnosu na Real. Espanjol je u lošoj formi, dok je Real polako diže pa vam savetujemo da odigrate čistu 2 na ovom meču. U 10Bet vas očekuje kvota 1.76.Registruj se na 10Bet\nAlaves – Rajo Valjekano – 3+ @ 2.17 u Meridianbet\nKada se sve sabere i oduzme fudbaleri Alavesa igraju sjajno ove sezone u prilog čemu govori i to peto mesto na tabeli koje naredne sezone vodi u Ligu Evrope. Međutim, evidentno je da ova ekipa igra nešto slabije u odnosu na početak sezone kada su u jednom trenutku bili čak i na drugom mestu. U prošlom kolu su doživeli težak poraz i to od direktnog rivala za mesta koja vode u Evrope – Hetafea, pošto je ova ekipa bila bolja a meč je završen rezultatom 4:0. Sa druge strane, Rajo Valjekano polako ali sigurno beži sa dna tabele i diže formu. U prošlom kolu su odigrali jedan sjajan meč ali ipak nisu izdržali pošto je Real Sosijedad stigao prednost od dva gola koja je Rajo imao na tom meču. Treuntno se ova ekipa nalazi na 18. mestu na tabeli, ali već četiri meča ne znaju za poraz, i u tom periodu su ostvarili čak tri pobede uz pomenuti remi u prošlom kolu. Ne treba iznenaditi ni ako gost dođe do sva tri boda na meču, ali je ipak nekako sigurnije sa golovima kojih će biti na ovom meču pa vam savetujemo da odigrate igru 3+. Meridianbet daje kvotu 2.17.Registruj se na Meridianbet\nOvog vikenda je na programu 27. kolo španske La Lige koje nam ne donosi neki veliki derbi, ali nema sumnje da nas i pored toga očekuju izuzetno zanimljivi susreti. Uvodni meč se igra u Baskiji […]


PAK Centar je domaća kompanija za proizvodnju i promet prehrambenih i neprehrambenih proizvoda. Više o kompaniji pročitajte na njihovoj stranici.\n– Željezničar kao društveno odgovoran Klub je na svoj prijedlog besplatno reklamirao Udruženje Kupujmo i koristimo domaće, s tim u vezi posebne odnose imamo sa domaćim kompanijama. Jedna od njih je PAK Centar sa kojom imamo višegodišnju izuzetnu saradnju. Danas je na obostrano zadovoljstvo saradnja produžena na još godinu dana, kazao je član UO FK Željezničar, Dejan Nikolić.\n– Velika nam je čast i zadovoljstvo što smo produžili saradnju sa najtrofejnijim bosanskohercegovačkim klubom, te se iskreno nadamo da će ćemo doprinijeti uspjesima Fudbalskog kluba Željezničar u predstojećoj sezoni. PAK Centar na ovaj način želi da pruži podršku sportskim kolektivima u državi i da stimuliše omladinu za postizanje vrhunskih rezultata. Zahvaljujući uspješnoj saradnji sa FK Željezničar sve lakše pronalazimo put do naših potrošača, rekao je direktor kompanije, Nijaz Đip.


source.ba | Otkriven uzrok smrtonosnog vala pandemije koji je “pomeo” Indiju?\nIndijski soj korona virusa B.1.617 zove se duplim mutantom zato što nosi dvije zabrinjavajuće mutacije na nivou vrha proiteina virusa sars-Cov-2, koji je uzrok pandemije Covida-19.\nU Indiji je u posljednja 24 sata registrovan rekordan broj lica pozitivnih na testu za koronavirus, kao i smrtnih slučajeva povezanih sa Covidom 19.\nNajmanje 412.262 ljudi bilo je pozitivno na testu za Covid 19, a preminulo je još 3.980 zaraženih.\nViše od 21 miliona ljudi u Indiji došlo je u kontakt sa koronavirusom, a od posljedica zaraženosti preminulo je njih 230.168.\nIndijska vlada je saopštila da je “dvostruko mutiran korona virus” otkriven u martu najvjerovatniji uzrok drugog talasa koji je teško pogodio tu zemlju.\nMutirana verzija pronađena je u velikom broju slučajeva u većini indijskih država, prenosi BBC.\nIz Nacionalnog centra za zarazne bolesti, međutim, rekli su da oni još uvijek nisu “potpuno povezali” tu varijantu virusa sa novim izbijanjem zaraze.\nIndija je juče zabilježila novi rekord novozaraženih u jednom danu, njih 412.000, a umrlo je 3.980 ljudi.\nVladin savjetnik K VijayRaghavan je priznao da stručnjaci nisu očekivali ovakvu težinu novog talasa i dodao da su novi talasi “neizbježni” zbog prevelike cirkulacije virusa u zajednici.\nTrenutni porast broja novozaraženih opteretio je zdravstveni sistem Indije, a nema dovoljno kreveta i kiseonika. Opterećeni su i krematorijumi koji ne uspijevaju da kremiraju sve preminule.\nViše saveznih država je uvelo lockdown i policijski čas, ali vlada izbjegava da to proširi na nacionalni nivo zbog straha od uticaja na ekonomiju.


Više povrijeđenih tokom intervencije policije pred Skupštinom Srbije – Fokus.ba\nNeredi na protestima\nU ulicama oko Skupštine Srbije i dalje su prisutni demonstranti koji bacaju petarde i baklje\nViše osoba je povrijeđeno tokom policijske intervencije na večerašnjim protestima u Beogradu, kada su demonstranti pokušali ući u zgradu Skupštine Srbije, javlja Anadolu Agency (AA).\nNekoliko hiljada građana okupilo se i danas ispred Skupštine Srbije, predvođeni liderima opozicionog Saveza za Srbiju, kako bi iskazali nezadovoljstvo protiv vlasti.\nNovinar AA javlja da su demonstranti oko 20.30 sati srušili ogradu ispred Skupštine Srbije, zatim pokušali ući unutra, no policija je intervenisala suzavcem i spriječila njihov ulazak. Tokom intervencije više učesnika protesta je povrijeđeno, a dežurne ljekarske ekipe su im pružile prvu pomoć.\nU ulicama oko Skupštine Srbije i dalje su prisutni demonstranti koji bacaju petarde i baklje. U međuvremenu, ispred zgrade Skupštine stigli su i pripadnici Specijalne antiterorističke jedinice Srbije (SAJ).\nTokom protesta, danas ranije napadnut je i povrijeđen srbijanski glumac i predsjednik Pokreta slobodnih građana Sergej Trifunović, koji je zadobio povrede u predjelu glave.\nPodsjećamo, građani su sa opozicionim liderima SZS krenuli sa platoa kod Filozofskog fakulteta, kako bi došli ispred platoa Skupštine Srbije.\nKao i juče, oni su sada okupljeni ispred Skupštine Srbije, ali je plato oko parlamenta ograđen, a samu zgradu čuvaju pripadnici policije.\nPovod za jučerašnji protest bila je najava predsednika Srbije Aleksandra Vučića da će ponovo biti uveden policijski čas zbog koronavirusa. Tokom jučerašnjih protesta privedene su 23 osobe, a povređena su i 43 policajca.\nVučić je danas kazao da najvjerovatnije ipak neće biti policijskog časa, ali su se građani okupili.\nSaobraćaj je obustavljen u mnogim ulicama u centru Beograda.